cyanic-selkie/wikianc huggingface dataset:
ತೀರ್ಥಹಳ್ಳಿಯ ರಾಮೇಶ್ವರ ದೇವಸ್ಥಾನ
ಪುರಾಣದಲ್ಲಿ ಉಲ್ಲೇಖಗೊಂಡಂತೆ ರೇಣುಕಾದೇವಿಯ ಮೋಹದ ಕಾರಣದಿಂದಾಗಿ ಮಡಕೆ ಮಾಡುವುದು ಅಸಾಧ್ಯವಾಗುತ್ತದೆ. ಇದನ್ನು ತನ್ನ ದಿವ್ಯದೃಷ್ಠಿಯಿಂದ ಅರಿತ ಜಮದಗ್ನಿ ಮಹರ್ಷಿಯು ತನ್ನ ಮಕ್ಕಳನ‍್ನು ಕರೆದು ಆಕೆಯನ್ನು ಸಂಹರಿಸುವಂತೆ ತಿಳಿಸುತ್ತಾನೆ. ಆಗ ಮಾತೃಹತ್ಯೆ ಪಾಪ ಎಂದು ಅರಿತ ಸುತರು ತಂದೆ ನುಡಿದದ್ದನ್ನು ಅನುಸರಿಸಲು ನಿರಾಕರಿಸಿದಾಗ ಕೋಪಗೊಂಡ ಜಮದಗ್ನಿಯು ತನ್ನ ಕೊಪದ ಜ್ವಾಲೆಯಿಂದ ಮಕ್ಕಳನ್ನು ಸುಡುತ್ತಾನೆ. ನಂತರ ತನ್ನ ಕೊನೆಯ ಮಗನಾದ ಪರಶುರಾಮನನ್ನು ಕರೆದು ಆಕೆಯನ್ನು ಸಂಹರಿಸಲು ತಿಳಿಸುತ್ತಾನೆ. ತಂದೆಯ ಆಜ್ಞೆಯನ್ನು ಪರಶುರಾಮ ಪಾಲಿಸಲು ಸಮ್ಮತಿಸುತ್ತಾನೆ. ತಾಯಿ ರೇಣುಕಾದೇವಿಯ ಶಿರಸ್ಸನ್ನು ತನ್ನ ಪರಶುವಿನಿಂದ ಛೇದಿಸುತ್ತಾನೆ. ತಂದೆಯ ಕೋಪವನ್ನು ತಣಿಸುತ್ತಾನೆ. ತಾನು ಬಯಸಿದ್ದನ್ನು ಮಗನು ಪೂರೈಸಿದ್ದನ್ನು ಕಂಡು ಸಂತಸಗೊಂಡ ಮೂರು ವರಗಳನ್ನು ನೀಡುವುದಾಗಿ ತಿಳಿಸುತ್ತಾನೆ. ಆಗ ಮೊದಲನೆಯದಾಗಿ ತನ್ನ ತಾಯಿಗೆ ಮರುಜೀವ ನೀಡಬೇಕಾಗಿ ಕೋರಿಕೊಳ್ಳುತ್ತಾನೆ. ನಂತರ ಸುಟ್ಟುಹೋದ ತನ್ನ ಸಹೊದರರನ್ನು ಬದುಕಿಸುವಂತೆ ಕೇಳುತ್ತಾನೆ. ಕೊನೆಯದಾಗಿ ಜಮದಗ್ನಿಗೆ ಆತನ ಕೋಪವನ್ನು ತೊರೆಯುವಂತೆ ಬೇಡುತ್ತಾನೆ. ಇದೆಲ್ಲದಕ್ಕು ಜಮದಗ್ನಿ ಸಮ್ಮತಿಸುತ್ತಾನೆ.ತನ್ನ ಕುಟುಂಬವನ್ನು ಮರುಪಡೆದ ನಂತರ ಪರಶುರಾಮನು ಕೊಡಲಿಗೆ ಅಂಟಿದ್ದ ರಕ್ತದ ಕಲೆ ಅಳಿಸಲು ಅದನ್ನು ತೊಳೆಯುತ್ತಾನೆ. ಆದರೆ ಯಾವ ನದಿಯ ನೀರಿನಿಂದ ತೊಳೆದರು ಕಲೆ ಹೊಗುವುದಿಲ್ಲ. ಕೊನೆಗೆ ಪವಿತ್ರ ತೀರ್ಥರಾಜಪುರ ಕ್ಷೇತ್ರ ಅಂದರೆ ಇಂದಿನ ಗೆ ಬಂದು ಅಲ್ಲಿನ ಪವಿತ್ರ ನದಿಯಾದ ತುಂಗಾನದಿಯ ತೀರದಲ್ಲಿ ಧ್ಯಾನ ಮಾಡುತ್ತಿದ್ದಾಗ ಕೈನಲ್ಲಿದ್ದ ಕೊಡಲಿ ಜಾರಿ ಬಂಡೆಯ ಮೇಲೆ ಬಿತ್ತು. ಆಗ ಬಂಡೆ ಒಡೆದು ನೀರು ಚಿಮ್ಮಿ ಆ ನೀರು ಕೊಡಲಿಯ ಕಲೆಯನ್ನು ಅಳಿಸುತ್ತದೆ. ಆ ಕಾರಣದಿಂದಾಗಿ ಕೊಡಲಿ ತೊಳೆದ ಸ್ಥಳವು ಪವಿತ್ರವೆನಿಸುತ್ತದೆ. ಆ ಸ್ಥಳವನ್ನು ಪರಶುರಾಮಕುಂಡವೆಂದು ಕರೆಯಲಾಗುತ್ತದೆ. ಈ ನೀರಿನಲ್ಲಿ ಸ್ನಾನ ಮಾಡಿದರೆ ಪಾಪ ನಾಶವಾಗುತ್ತದೆ ಎಂಬ ನಂಬಿಕೆ ಇದೆ. ಪರಶುರಾಮಕುಂಡದ ಹತ್ತಿರ ನದಿಯ ಪಕ್ಕದ ಬಂಡೆಯ ಮೇಲೆ ಕಲ್ಲಿನಲ್ಲಿ ಕಟ್ಟಿದ ರಾಮಮಂಟಪ ಇದೆ. ಆ ಮಂಟಪದ ಒಳಗಿನ ಲಿಂಗವನ್ನು ಪರಶುರಾಮನೆ ಸ್ಥಾಪಿಸಿದನು ಎಂಬ ಪ್ರತೀತಿ ಇದೆ. ನದಿಯ ದಡದಲ್ಲಿ ಕಲ್ಲಿನಿಂದ ಕಟ್ಟಲ್ಪಟ್ಟ ರಾಮೇಶ್ವರ ದೇವಾಲಯವಿದೆ. ಕೊಡಲಿಯನ್ನು ತೊಳೆದ ದಿನ ಮಾರ್ಗಶಿರ ಅಮಾವಾಸ್ಯೆಯಾದ ಕಾರಣ ಎಳ್ಳಮಾವಾಸ್ಯೆ ಎಂದು ಪ್ರತಿವರ್ಷ ಆಚರಿಸಲಾಗುತ್ತದೆ. ಆ ದಿನ ಉತ್ಸವ ಮೂರ್ತಿಯನ್ನು ಹೊಳೆಗೆ ತೆಗೆದುಕೊಂಡು ಹೋಗಿ ಅಭಿಷೇಕ ಪೂಜೆಗಳನ್ನು ಮಾಡಿ ದೇವಾಲಯಕ್ಕೆ ತಂದು ಪೂಜಿಸುತ್ತಾರೆ. ಮಾರನೆಯ ದಿನ ಉತ್ಸವ ಮೂರ್ತಿಯನ್ನು ಅಲಂಕರಿಸಿ ದೇವಸ್ಥಾನದ ರಥದಲ್ಲಿ ಕೂರಿಸಿ ರಥೋತ್ಸವ ಆಚರಿಸಲಾಗುತ್ತದೆ. ಮಾರನೆಯ ದಿನ ತೆಪ್ಪೋತ್ಸವ ಆಚರಿಸಲಾಗುತ್ತದೆ.
ಜಾರ್ಜಿಯ (ಅಮೇರಿಕ ದೇಶದ ರಾಜ್ಯ)
ವಸಾಹತು ಕಾಲ
ಫ್ಲಾರಿಡದಿಂದ ಸ್ಪ್ಯಾನಿಷರೂ ಲವೀಸೀಯಾನದಿಂದ ಫ್ರೆಂಚರೂ ಮಾಡುತ್ತಿದ್ದ ದಾಳಿಯಿಂದ ದಕ್ಷಿಣ ಕ್ಯಾರಲೈನ ಭಾಗವನ್ನು ರಕ್ಷಿಸುವ, ಬಹಿಷ್ಕøತವಾಗಿ ದೇಶ ಬಿಟ್ಟು ಬಂದ ಪ್ರಾಟೆಸ್ಟಂಟರಿಗೂ ಇಂಗ್ಲೆಂಡಿನ ಬಡ ಜನರಿಗೂ ನೆಲೆ ಕಲ್ಪಿಸುವ ಉದ್ದೇಶದಿಂದ ಬ್ರಿಟಿಷ್ ಸರ್ಕಾರ ಜಾರ್ಜಿಯ ವಸಾಹತನ್ನು ಏರ್ಪಡಿಸಿತು. ಅದರ ಸ್ಥಾಪನೆಗೆ ಇಂಗ್ಲೆಂಡಿನ ದೊರೆ 2ನೆಯ ಜಾರ್ಜ್ ಸನ್ನದು ನೀಡಿದ ; ಇಂಗ್ಲೆಂಡಿನ ಪಾರ್ಲಿಮೆಂಟ್ 10,000 ಪೌಂಡ್ ನೀಡಿತು. ಇಲ್ಲಿ ರೇಷ್ಮೆ, ದ್ರಾಕ್ಷಿ, ಸೆಣಬು, ಆಲಿವ್ ಮತ್ತು ಔಷಧಮೂಲಿಕೆಗಳ ಕೃಷಿಗೆ ಉತ್ತೇಜನ ಕೊಟ್ಟು ಅವುಗಳನ್ನು ಇಂಗ್ಲೆಂಡಿಗೆ ತರಿಸಿಕೊಳ್ಳಲಾಗುತ್ತಿತ್ತು. ಇಂಗ್ಲೆಂಡಿನಿಂದ ಮೊದಲ ತಂಡದ ಇಂಗ್ಲಿಷ್ ನೆಲಸಿಗರು ಓಗಲ್‍ತಾರ್ಪ್ ಎಂಬವನ ನಾಯಕತ್ವದಲ್ಲಿ ಬಂದು ಸವಾನದಲ್ಲಿ ನೆಲಸಿದರು (1733). ಇಂಗ್ಲಿಷರೂ ಜರ್ಮನಿಯ ಲೂತರ್ ಕ್ರೈಸ್ತ ಪಂಥದವರೂ ಸ್ಕಾಟ್ಲೆಂಡ್ ಮತ್ತು ಸ್ವಿಟ್‍ಜóರ್ಲೆಂಡ್ ಜನರೂ ಪೋರ್ಚುಗೀಸರೂ ಯೆಹೂದ್ಯರೂ ಜಾರ್ಜಿಯಕ್ಕೆ ಬಂದ ಮೊದಲ ವಲಸೆಗಾರರು. ಆದರೆ ವಲಸೆಗಾರರು ಅಧಿಕಾಧಿಕವಾಗಿ ಬಂದದ್ದು 1750ರ ತರುವಾಯ-ವರ್ಜಿನಿಯ ಮತ್ತು ಕ್ಯಾರಲೈನ ಪ್ರಾಂತ್ಯಗಳಿಂದ.
ಕಡಲುಗಳ್ಳತನ
ಕಡಲುಗಳ್ಳತನವು ಹಡಗು ಅಥವಾ ದೋಣಿ ಮೇಲಿರುವ ಆಕ್ರಮಣಕಾರರು ಮತ್ತೊಂದು ಹಡಗು ಅಥವಾ ಕರಾವಳಿ ಪ್ರದೇಶದ ಮೇಲೆ ನಡೆಸುವ ದರೋಡೆ ಅಥವಾ ಆಪರಾಧಿಕ ಹಿಂಸಾಚಾರದ ಕ್ರಿಯೆ. ಸರಕು ಮತ್ತು ಇತರ ಬೆಲೆಬಾಳುವ ವಸ್ತುಗಳು ಅಥವಾ ಆಸ್ತಿಗಳನ್ನು ಕದಿಯುವುದು ಸಾಮಾನ್ಯವಾಗಿ ಇವರ ಗುರಿಯಾಗಿರುತ್ತದೆ. ಕಡಲುಗಳ್ಳತನದ ಕ್ರಿಯೆಯಲ್ಲಿ ತೊಡಗುವವರನ್ನು ಕಡಲುಗಳ್ಳರು ಎಂದು ಕರೆಯಲಾಗುತ್ತದೆ. ಕಡಲುಗಳ್ಳತನದ ಅತ್ಯಂತ ಮುಂಚಿನ ದಾಖಲಿತ ಉದಾಹರಣೆಗಳು ಕ್ರಿ.ಪೂ. ೧೪ನೇ ಶತಮಾನದ್ದಾಗಿವೆ. ಆಗ ಸೀ ಪೀಪಲ್ಸ್ ಎಂಬ ಸಾಗರ ಆಕ್ರಮಣಕಾರರ ಗುಂಪು ಈಜಿಯನ್ ಮತ್ತು ಮೆಡಿಟರೇನಿಯನ್ ನಾಗರಿಕತೆಗಳ ಹಡಗುಗಳ ಮೇಲೆ ಆಕ್ರಮಣ ಮಾಡಿದರು. ಹಡಗುಗಳನ್ನು ಊಹಿಸಬಹುದಾದ ಮಾರ್ಗಗಳಲ್ಲಿ ಸಾಗುವಂತೆ ಮಾಡುವ ಕಿರಿದಾದ ಸಂಪರ್ಕದಾರಿಗಳು ಬಹಳ ಕಾಲದಿಂದ ಕಡಲುಗಳ್ಳತನಕ್ಕೆ, ಜೊತೆಗೆ ಖಾಸಗಿ ಶಸ್ತ್ರಸಜ್ಜಿತ ನೌಕಾಯಾನ ಮತ್ತು ವಾಣಿಜ್ಯ ದಾಳಿಗೆ ಅವಕಾಶಗಳನ್ನು ಸೃಷ್ಟಿಸಿವೆ. ಐತಿಹಾಸಿಕ ಉದಾಹರಣೆಗಳಲ್ಲಿ ಜಿಬ್ರಾಲ್ಟರ್ ಜಲಪ್ರದೇಶ, ಮಲಕಾ, ಮ್ಯಾಡಗ್ಯಾಸ್ಕರ್ ಜಲಸಂಧಿ, ಏಡನ್ ಕೊಲ್ಲಿ ಮತ್ತು ಇಂಗ್ಲಿಷ್ ಕಾಲುವೆ ಸೇರಿವೆ. ಇವುಗಳ ಭೌಗೋಳಿಕ ರಚನೆಗಳು ಕಡಲುಗಳ್ಳರ ದಾಳಿಗಳನ್ನು ಸುಗಮವಾಗಿಸಿದವು. ಇದರ ಭೂ ಆಧಾರಿತ ಹೋಲಿಕೆಯೆಂದರೆ ಡಕಾಯಿತರು ಮತ್ತು ದರೋಡೆಕೋರರು ಹೆದ್ದಾರಿಗಳು ಮತ್ತು ಪರ್ವತ ಮಾರ್ಗಗಳಲ್ಲಿ ಪ್ರಯಾಣಿಕರ ಮೇಲೆ ಹಠಾತ್ತನೆ ದಾಳಿ ನಡೆಸುವುದು. ಖಾಸಗಿ ಶಸ್ತ್ರಸಜ್ಜಿತ ನೌಕಾದಾಳಿಯು ಕಡಲುಗಳ್ಳತನಕ್ಕೆ ಹೋಲುವ ವಿಧಾನಗಳನ್ನು ಬಳಸುತ್ತವೆ, ಆದರೆ ಮುಖ್ಯಾಧಿಕಾರಿಯು ರಾಜ್ಯದ ಆದೇಶಗಳಡಿಯಲ್ಲಿ ಕಾರ್ಯನಿರ್ವಹಿಸುತ್ತಾನೆ. ರಾಜ್ಯವು ಶತ್ರು ರಾಷ್ಟ್ರಕ್ಕೆ ಸೇರಿದ ವಾಣಿಜ್ಯ ಹಡಗುಗಳ ಸೆರೆಹಿಡಿಯುವಿಕೆಗೆ ಅಧಿಕಾರ ನೀಡುತ್ತದೆ. ಹಾಗಾಗಿ ಇದು ದೇಶಕ್ಕೆ ಸೇರದ ಕಾರ್ಯಭಾಗಿಗಳಿಂದ ನಡೆಯುವ ಯುದ್ಧದಂಥ ಚಟುವಟಿಕೆಯ ಕಾನೂನುಬದ್ಧ ರೂಪವಾಗಿದೆ.
ಮಳ್ಳೂರು
ಮಳ್ಳೂರು ಚಿಕ್ಕಬಳ್ಳಾಪುರ ಜಿಲ್ಲೆಯ ಶಿಡ್ಲಘಟ್ಟ ತಾಲ್ಲೂಕಿನಲ್ಲಿರುವ ಒಂದು ಊರು.ಇದು ರೇಷ್ಮೆ ಮತ್ತು ಹಾಲಿಗೆ ಪ್ರಸಿದ್ದಿಯನ್ನು  ಹೊಂದಿರುತ್ತದೆ. ಬೆಂಗಳೂರಿನಿಂದ 53 ಕಿ.ಮೀ ದೂರದಲ್ಲಿದೆ.ಕರ್ನಾಟಕದ ಪ್ರಥಮ ವಿದಾನ ಸಭೆಗೆ ಆಯ್ಕೆಯಾದ ಶ್ರೀ ಜಿ.ಪಾಪಣ್ಣ ನವರು ಇದೆ ಊರಿಗೆ ಸೇರಿದವರಾಗಿರುತ್ತಾರೆ.
ಎಸ್. ಎನ್. ಸೇತುರಾಂ
ಪ್ರಶಸ್ತಿ
ಇವರ ಸಣ್ಣ ಕಥಾ ಸಂಕಲನ 'ನಾವಲ್ಲ' ಆರು ಮುದ್ರಣ ಕಂಡು 'ಮಾಸ್ತಿ ಕಥಾ ಪುರಸ್ಕಾರ' ಪಡೆದಿದೆ.
ಉಸ್ತಾದ್ ಫಯಾಜ್ ಖಾನ್
ಹಲವಾರು ವೇದಿಕೆಗಳಲ್ಲಿ
ಉಸ್ತಾದ್ ಫಯಾಜ್ ಖಾನ್ ಕೆಳಗೆ ನಮೂದಿಸಿದ ಸಂಗೀತ ವೇದಿಕೆಗಳಲ್ಲಿ ಮತ್ತು ಇನ್ನೂ ಹಲವಾರು ಪ್ರತಿಷ್ಠಿತ ಸಂಸ್ಥೆಗಳಲ್ಲಿ ತಮ್ಮ ಕಾರ್ಯಕ್ರಮ ಕೊಟ್ಟರು.
ಮೂಲಭೂತ ಕರ್ತವ್ಯಗಳು
ವರ್ಗ: ಕಾನೂನು
ಕ್ರೀಮ್ ಕ್ಯಾರಮೆಲ್
ಕ್ರೀಮ್ ಕ್ಯಾರಮೆಲ್ ಪಾರದರ್ಶಕವಾದ ಕ್ಯಾರಮೆಲ್ ಸಾಸ್‍ನ ಪದರವನ್ನು ಹೊಂದಿರುವ ಒಂದು ಕಸ್ಟರ್ಡ್ ಡಿಜ಼ರ್ಟ್ ಆಗಿದೆ.
ವೈಜನಾಥ್ ಪಾಟೀಲ್
ಆರಂಭಿಕ ಜೀವನ ಮತ್ತು ಶಿಕ್ಷಣ
ಕಲ್ಯಾಣ ಕರ್ನಾಟಕ ಭಾಗಕ್ಕೆ ಅನ್ಯಾಯವಾದರೆ ಅಥವಾ ಆಗುತ್ತದೆ ಎಂದು ಅರಿವಾದರೆ ತಕ್ಷಣ ಸರ್ಕಾರದ ಗಮನ ಸೆಳೆಯುತ್ತಿದ್ದರು. ತಮ್ಮ ಬೇಡಿಕೆಗಳಿಗೆ ಸರ್ಕಾರ ಪೂರಕವಾಗಿ ಸ್ಪಂದಿಸಲಿಲ್ಲ ಎನಿಸಿದಾಗ ಸಚಿವ ಸ್ಥಾನಕ್ಕೆ ರಾಜೀನಾಮೆ ನೀಡಿದ್ದ ಶ್ರೇಯ ಅವರದು.
ನಿಧನ
ವೈಜನಾಥ ಪಾಟೀಲರು ಬೆಂಗಳೂರಿನ ವೊಕಾರ್ಡ್ ಪೋರ್ಟೀಸ್ ಆಸ್ಪತ್ರೆಯಲ್ಲಿ ವಿಧಿವಶರಾಗಿದರು. ಅವರಿಗೆ 82 ವರ್ಷ ವಯಸ್ಸಾಗಿತ್ತು. ಕಳೆದ ಹಲವು ದಿನಗಳಿಂದ ಅನಾರೋಗ್ಯದಿಂದ ಬಳಲುತ್ತಿದ್ದ ವೈಜನಾಥ ಪಾಟೀಲರಿಗೆ, ಬೆಂಗಳೂರಿನಲ್ಲಿ ಚಿಕಿತ್ಸೆ ಕೊಡಿಸಲಾಗುತ್ತಿತ್ತು. ಚಿಕಿತ್ಸೆ ಫಲಕಾರಿಯಾಗದೆ ಪಾಟೀಲ ನಿಧನರಾಗಿದ್ದಾರೆ.
ಬನ್ನಂಜೆ ಗೋವಿಂದಾಚಾರ್ಯ
ಬನ್ನಂಜೆ ಗೋವಿಂದಾಚಾರ್ಯರು [೧೯೩೬ - ೧೩ ಡಿಸೆಂಬರ್ ೨೦೨೦], ದೇಶದ ಪ್ರಮುಖ ವಿದ್ವಾಂಸರಲ್ಲಿ ಒಬ್ಬರು. ಇವರು ಉಡುಪಿ ಜಿಲ್ಲೆಯ ಅಂಬಲಪಾಡಿಯಲ್ಲಿ ೧೯೩೬ರಲ್ಲಿ ಜನಿಸಿದರು. ತಮ್ಮ ಪ್ರವಚನಗಳ ಮೂಲಕ ತತ್ವ ಪ್ರಚಾರ ಕೈಗೊಂಡಿದ್ದಾರೆ. ಮಾಧ್ವ ತತ್ವದಲ್ಲಿ ಅಮೋಘ ಪಾ೦ಡಿತ್ಯ ಸಾಧಿಸಿರುವ ಇವರು ಅನೇಕ ಕೃತಿಗಳನ್ನು ರಚಿಸಿದ್ದಾರೆ. ಕನ್ನಡ ಹಾಗೂ ಸಂಸ್ಕೃತ ಭಾಷೆಯಲ್ಲಿ ಅನೇಕ ಕೃತಿಗಳನ್ನು ರಚಿಸಿದ್ದಾರೆ. ಇವರು ಪ್ರಸಿದ್ಧ ವಾಗ್ಮಿಗಳು, ಆಧ್ಯಾತ್ಮಿಕ ಪ್ರವಚನಕಾರರು ಹಾಗೂ ಚಿಂತಕರೂ ಆಗಿದ್ದರು. ಶ್ರೀಯುತರು ಶಿವಳ್ಳಿಯ ಮಾಧ್ವಬ್ರಾಹ್ಮಣ ಸಂಪ್ರದಾಯಿಗಳು. .
ಬಾಹ್ಯ ಸಂಪರ್ಕಗಳು
ವರ್ಗ:ಸಾಹಿತಿಗಳು ವರ್ಗ:೧೯೩೬ ಜನನ ವರ್ಗ:೨೦೨೦ ನಿಧನ ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಪರಿಸರ ವ್ಯವಸ್ಥೆ
ವರ್ಗೀಕರಣ
ಪರಿಸರ ವ್ಯವಸ್ಥೆಗಳನ್ನು ರಕ್ಷಿಸುವುದರ ಅಗತ್ಯದೊಂದಿಗೆ, ಅವುಗಳನ್ನು ಪರಿಣಾಮಕಾರಿಯಾಗಿ ವಿವರಿಸುವ ಮತ್ತು ಗುರುತಿಸುವ ರಾಜಕೀಯ ಅಗತ್ಯವೂ ಉದ್ಭವಿಸಿತು. ವ್ರಿಯುಗ್‌ಡೆನ್‌ಹಿಲ್‌ ಮತ್ತು ಇತರರು ವಾದ ಮಂಡಿಸಿರುವ ಪ್ರಕಾರ, ಪರಿಸರ ವ್ಯವಸ್ಥೆಗಳನ್ನು ಕ್ಷೇತ್ರದಲ್ಲಷ್ಟೇ ಅಲ್ಲದೇ ಉಪಗ್ರಹದ ಬಿಂಬಗಳ ಮೇಲೂ ಸುಲಭವಾಗಿ ಗುರುತಿಸಬಹುದಾದ್ದರಿಂದ, ಬಾಹ್ಯ ಲಕ್ಷಣದ-ಪರಿಸರ ವಿಜ್ಞಾನದ ವರ್ಗೀಕರಣ ವ್ಯವಸ್ಥೆಯೊಂದನ್ನು ಬಳಸುವ ಮೂಲಕ ಅತ್ಯಂತ ಪರಿಣಾಮಕಾರಿಯಾಗಿ ಇದನ್ನು ಸಾಧಿಸಬಹುದು. ಅವರು ತಮ್ಮ ವಾದವನ್ನು ಮುಂದುವರಿಸುತ್ತಾ, ಪರಿಸರ ವಿಜ್ಞಾನದ ದತ್ತಾಂಶದೊಂದಿಗೆ (ಎತ್ತರ, ಆರ್ದ್ರತೆ, ಮತ್ತು ಹರಿದುಹೋಗುವಿಕೆಯಂಥವು) ಪೂರಕವಾಗಿರುವ ಸಹವರ್ತಿಯಾಗಿರುವ ಸಸ್ಯವರ್ಗದ ರಚನೆ ಹಾಗೂ ಋತುವಿಗೆ ತಕ್ಕುದಾಗಿರುವಿಕೆಗಳು ಪ್ರತಿಯೊಂದೂ ನಿರ್ಧಾರಕ ಪರಿವರ್ತಕಗಳಾಗಿದ್ದು, ಜಾತಿಗಳ ವಿಶಿಷ್ಟ ಜೋಡಿಗಳನ್ನು ಆಂಶಿಕವಾಗಿ ಪ್ರತ್ಯೇಕಿಸುತ್ತವೆ. ಇದು ಕೇವಲ ಸಸ್ಯ ಜಾತಿಗಳಿಗಷ್ಟೇ ಅಲ್ಲದೇ, ಪ್ರಾಣಿಗಳು, ಶಿಲೀಂಧ್ರಗಳು ಮತ್ತು ಬ್ಯಾಕ್ಟೀರಿಯಾದ ಜಾತಿಗಳಿಗೆ ಸಂಬಂಧಿಸಿದಂತೆಯೂ ಸತ್ಯವಾಗಿದೆ. ಪರಿಸರ ವ್ಯವಸ್ಥೆಯ ಪ್ರತ್ಯೇಕಿಸುವಿಕೆಯ ಮಟ್ಟವು ಬಾಹ್ಯ ಲಕ್ಷಣದ ಪರಿವರ್ತಕಗಳಿಗೆ ಅನುಗುಣವಾಗಿದ್ದು, ಈ ಪರಿವರ್ತಕಗಳನ್ನು ಒಂದು ಬಿಂಬದ ಮೇಲೆ ಮತ್ತು/ಅಥವಾ ಕ್ಷೇತ್ರದಲ್ಲಿ ಗುರುತಿಸಬಹುದಾಗಿದೆ. ಎಲ್ಲಿ ಅಗತ್ಯ ಕಂಡುಬರುತ್ತದೋ ಅಲ್ಲಿ ನಿರ್ದಿಷ್ಟ ಪ್ರಾಣಿಕೋಟಿಯ ಅಂಶಗಳನ್ನು, ಅಂದರೆ, ಋತುವಿಗನುಸಾರವಾದ ಪ್ರಾಣಿಗಳ ದಟ್ಟಣೆ ಮತ್ತು ಹವಳದ ದಿಬ್ಬಗಳ ಹರಡುವಿಕೆಯಂಥವುಗಳನ್ನು ಸೇರಿಸಬಹುದಾಗಿದೆ.
ಹೆಚ್ಚಿನ ಓದಿಗಾಗಿ
thumb|right|250px|U.S.ನ ಅಲಾಸ್ಕಾ ಸಂಸ್ಥಾನದಲ್ಲಿನ ಚಾಮಿಸೊ ಪಾಳುಭೂಮಿಯಲ್ಲಿನ ಚಾಮಿಸೊ ದ್ವೀಪ.
ವನವಾಸಿ ಕಲ್ಯಾಣ ಆಶ್ರಮ
ಕ್ಷೇಮಾಭಿವೃದ್ಢಿ
thumb|right|300px|ಆಶ್ರಮದಿಂದ ಆಯೋಜಿತ ಒಂದು ಕಾರ್ಯಕ್ರಮದಲ್ಲಿ ವನವಾಸಿ ಬಂಧುಗಳಿಂದ ಜಾನಪದ ನೃತ್ಯ
ಎಂ. ಪಿ. ಗಣೇಶ್
ಮಾಹಿತಿ ಕೃಪೆ
ವರ್ಗ: ಹಾಕಿ ವರ್ಗ: ಕ್ರೀಡಾಪಟುಗಳು ವರ್ಗ: ಒಲಿಂಪಿಕ್ಸ್ ಕ್ರೀಡಾಪಟುಗಳು ವರ್ಗ: ಹಾಕಿ ತಂಡದ ನಾಯಕರು
ಅಂತರಾಷ್ಟ್ರೀಯ ಅಹಿಂಸಾ ದಿನ
ಅಕ್ಟೋಬರ ೨ ಮಹಾತ್ಮ ಗಾಂಧಿ ಯವರ ಹುಟ್ಟುಹಬ್ಬವನ್ನು ಅಂತರಾಷ್ಟ್ರೀಯ ಅಹಿಂಸಾ ದಿನ ಎಂದು ಪರಿಗಣಿಸಲಾಗಿದೆ. ಭಾರತದಲ್ಲಿ ಈ ದಿನವನ್ನು ಮಹಾತ್ಮ ಗಾಂಧಿ ಜಯಂತಿ ಎಂದು ಆಚರಿಸಲಾಗುತ್ತದೆ.
ವಿಠಲ್ ಶೆಣೈ
ವೃತ್ತಿ ಜೀವನ
ವಿಠಲ್ ಶೆಣೈ ವೃತ್ತಿಯಂದ ಸಾಫ್ಟ್ವೇರ್ ತಂತ್ರಜ್ಞರಾಗಿ. ಸುಮಾರು ೯೦ರ ದಶಕದ ಅಂತ್ಯದಿಂದ ಸಾಫ್ಟ್ವೇರ್ ತಂತ್ರಜ್ಞರಾಗಿ ಕೆಲಸ ಮಾಡುತ್ತಿದ್ದಾರೆ. ಈ ನಡುವೆ ಅವರು ಅಮೇರಿಕಾ, ಇಂಗ್ಲೆಂಡ್, ಜರ್ಮನಿ, ಸಿಂಗಾಪುರ ಮುಂತಾದೆಡೆ ಕೆಲಸ ಮಾಡಿದ ಅನುಭವ ಪಡೆದರು. ಇನ್ನು ಫ್ರವೃತ್ತಿಯಾದ ಕನ್ನಡ ಸಾಹಿತ್ಯಕ್ಕೆ ಬಂದರೆ, ಸುಮಾರು ೨೦೧೩ರಿಂದ ಬರೆಯಲು ಶುರು ಮಾಡಿದರು. ಪೂರ್ಣಚಂದ್ರ ತೇಜಸ್ವಿ, ಯಂಡಮೂರಿ ವೀರೇಂದ್ರನಾಥ್‌, ಕೆ. ಎನ್. ಗಣೇಶಯ್ಯ ಮುಂತಾದ ಖ್ಯಾತ ಲೇಖಕರಿಂದ ಸ್ಫೂರ್ತಿ ಪಡೆದು ಬರವಣಿಗೆಯಲ್ಲಿ ತೊಡಗಿದರು. ವಿವಿಧ ದೇಶಗಳಲ್ಲಿ ಕೆಲಸ ಮಾಡಿದ ಅನುಭವವು ಕತೆಯ ಪೋಷಣೆಯಲ್ಲಿ ಸಹಾಯಕ್ಕೆ ಬಂದಿದೆ. ಇದಲ್ಲದೆ ಇವರು ಹಲವು ಪುಸ್ತಕಗಳ ವಿಮರ್ಶೆ ಕೂಡ ಮಾಡಿದ್ದಾರೆ. ಜೊತೆಗೆ ಇವರು ತಾಂತ್ರಿಕ ಬ್ಲಾಗ್‍ಗಳನ್ನು ಬರೆಯುತ್ತಾರೆ.
ವರ್ಗೀಕರಣ
ಬಾಹ್ಯ ಸಂಪರ್ಕಗಳು
ವರ್ಗ:ಜ್ಞಾನ ನಿರೂಪಣ
ಜನರಲ್ ಪೋಸ್ಟ್ ಆಫೀಸ್, ಮುಂಬಯಿ
ಜಿ.ಪಿ.ಒ. ಐತಿಹ್ಯ
ಚೆನ್ನೈ-ಮುಂಬಯಿ ಮಾರ್ಗದಲ್ಲಿ ಅಂಚೆ ವಿತರಣೆ ಕೆಲಸ ಮಾರನೆಯ ವರ್ಷವೇ ಆರಂಭವಾಯಿತು. ಆದರೆ ಮುಂಬಯಿ ಜಿ.ಪಿ.ಒ ಆರಂಭವಾಗಲು ಸಮಯ ಹಿಡಿಯಿತು. ಸುಮಾರು ೫೦ ವರ್ಷಗಳ ನಂತರ, ಅಂಚೆ ಪತ್ರವ್ಯವಹಾರ ಜಾರಿಗೆ ಬಂದಿತು. ಅಂದಿನ ದಿನಗಳಲ್ಲಿ ಜಿ.ಪೊ.ಒ, ಅಪೊಲೋ ಬಂದರಿನ ದ್ವಾರದ ಹತ್ತಿರದ ಚಿಕ್ಕ,ಚಿಕ್ಕ ಕಟ್ಟಡಗಳಲ್ಲಿತ್ತು. ಒಮ್ಮೆ ಬೆಂಕಿ ಆಕಸ್ಮಿಕದಿಂದ ಅವು ನಾಶವಾದವು. ೧೮೬೯ ರಲ್ಲಿ ಮುಂಬಯಿ ಸರಕಾರ ಜನರಲ್ ಪೋಸ್ಟ್ ಆಫೀಸನ್ನು ತನ್ನದೇ ಆದ ಸ್ವಂತ ಕಟ್ಟಡಕ್ಕೆ ವರ್ಗಾಯಿಸಲಾಯಿತು. ಅಂಚೆ ಕಾರ್ಯಾಚರಣೆ ಹೆಚ್ಚಾಗಿದ್ದು ಹೆಚ್ಚು ಜಾಗಬೇಕಾಯಿತು. ಆಗ ಹೊಸಕಟ್ಟಡ ನಿರ್ಮಾಣಕ್ಕೆ ಸರಕಾರ ಒತ್ತು ಕೊಟ್ಟಿತು. ಕೊನೆಗೆ, 'ಜಾನ್ ಬೇಗ್' ಎಂಬ ಕಟ್ಟಡ ನಿರ್ಮಾತನಿಗೆ ಈ ಜವಾಬ್ದಾರಿಯನ್ನು ವಹಿಸಿಕೊಡಲಾಯಿತು. 'ಜಾನ್ ಬೇಗ್' ಆಗಿನ ಕಂಪೆನಿ ಸರಕಾರಕ್ಕೆ ಸಲಹಾಕಾರ ವಾಸ್ತುಶಿಲ್ಪಿಯಾಗಿದ್ದರು. ಕಟ್ಟಡ ಮುಗಿಯಲು, ೯ ವರ್ಷ ಹಿಡಿಯಿತು. ೧೯೦೪ ರಿಂದ ೧೯೧೩ ರಲ್ಲಿ ಜಿಪಿಒ ಸ್ಥಳಾಂತರಿಸಿತು. ೧೨,೦೦೦ ಚದರ ಮೀ. ವಿಸ್ತೀರ್ಣ ಹೊಂದಿತ್ತು (ಎರಡೂ ಮಾಳಿಗೆ ಸೇರಿ) ಜನರಲ್ ಪೋಸ್ಟ್ ಆಫೀಸ್, ವಿಟಿ ರೈಲ್ವೆ ನಿಲ್ದಾಣದ ಸಮೀಪದಲ್ಲಿದೆ. ಇಂಡೊ ಸರಸೆನಿಕ್ ಶೈಲಿಯಲ್ಲಿ ನಿರ್ಮಿಸಿದ ಕಟ್ಟಡದೊಳಭಾಗದಲ್ಲಿ ಬೃಹತ್ ಕಮಾನುಗಳು, ಇದ್ದು, ಗಾಳಿ-ಬೆಳಕು ಚೆನ್ನಾಗಿ ಬರುವ ಪರಿಸರದ ಕಟ್ಟಡ, ಎಲ್ಲಾ ವಿಧದಲ್ಲೂ ಅನೂಕೂಲವಾಗಿದೆ. ರಾಷ್ಟ್ರದಲ್ಲೇ ಅತಿ ದೊಡ್ಡ ಪೋಸ್ಟ್ ಆಫೀಸೆಂಬ ಹೆಗ್ಗಳಿಕೆಗೆ ಪಾತ್ರವಾಗಿದೆ. ವಿಶ್ವದಲ್ಲಿ ಅತಿದೊಡ್ಡ ಅಂಚೆಕಛೇರಿಗಳಲ್ಲೊಂದು. ಒಟ್ಟಾರೆ ೫೦,೦೦೦ ವಿಳಾಸಗಾರರಿಗೆ ಸೇವೆ ಸೌಲಭ್ಯ ಕಲ್ಪಿಸಿದೆ. ಅತಿಹೆಚ್ಚು ಅಂಚೆ ವಿತರಣೆ. ಜಿ.ಪಿ.ಒ. ನಲ್ಲಿ ೧೦೧ ಕೌಂಟರ್ ಗಳಿವೆ. ೧೨೦೦ ಚ.ಮೀ. ವಿಸ್ತೀರ್ಣದ ಭಾರಿ, 'ಬೈ ಸೆಂಟೆನರಿ ಹಾಲ್' ಇದೆ. ಕೆಲಸದ ಸಮಯ : ಬೆಳಿಗ್ಯೆ ೮ ರಿಂದ ರಾತ್ರಿ ೧೧ ರವರೆಗೆ ತೆರೆದಿರುತ್ತದೆ. ಸುಮಾರು ೨೫ ಸಹಸ್ರಜನರಿಗೆ ಸೇವೆಲಭ್ಯವಿದೆ. ಹಲವಾರು ಕೌಂಟರ್ ಗಳು, ಕಂಪ್ಯೂಟರಿಕರಣ ಹೊಂದಿವೆ. ಪ್ರಾಚೀನ ಕಾಲದ ಐತಿಹಾಸಿಕ ಕಟ್ಟಡದಲ್ಲಿ ಆಧುನಿಕ ಸೌಕರ್ಯಗಳ ಲಭ್ಯತೆಯಿರುವ ಜಿ.ಪಿ ಒ, ಮುಂಬಯಿನ ಬಿಡುವಿಲ್ಲದ ಜನಜೀವನಕ್ಕೆ ಸಮರ್ಪಕವಾಗಿ ಸ್ಪಂದಿಸುತ್ತಿದೆ.
ಮೊದಲ ಮಹಾಯುದ್ಧದ ಸಮಯದಲ್ಲಿ
೧೯೧೪-೧೮,ಜನರಲ್ ಪೋಸ್ಟ್ ಅಫೀಸಿನೊಳಗೆ ಒಂದು ಅಮೃತಶಿಲೆಯ ಫಲಕವನ್ನು ಸ್ಥಾಪಿಸಲಾಗಿದೆ. ('Roll of honour', The Post office of India, During the great war of 1914-1918)
ನೂರು ವರ್ಷಗಳ ಅನವರತ ಸೇವೆ
ಭಾರತದ ಅತಿದೊಡ್ಡ ಅಂಚೆಕಚೇರಿಯ ಸೇವೆಯನ್ನು ಮುಂಬಯಿನಗರದ ನಾಗರಿಕರು ನೆನೆಯುತ್ತಾರೆ. ಅತ್ಯಾಧುನಿಕ ಎ.ಟಿ.ಎಮ್. ಮೊದಲಾದ ಸೇವೆಗಳು ಲಭ್ಯವಾಗಲಿವೆ.
ಮಸೂರ ಅವರೆ
ಸಿದ್ಧತೆ
ಕೆಲವು ನಿರ್ದಿಷ್ಟ ಜಾತಿಯ ಮಸೂರ ಅವರೆಯನ್ನು ದಕ್ಷಿಣ ಭಾರತದಲ್ಲಿ ಅಪರೂಪವಾಗಿ ಬಳಕೆ ಮಾಡುತ್ತಾರೆ. ಆದರೆ ಉತ್ತರ ಭಾರತದವರಿಗೆ ಇದು ಅತ್ಯಂತ ಪ್ರಿಯ ಹಾಗು ಸಾಮಾನ್ಯವಾಗಿ ಬಳಕೆಯಲ್ಲಿರುವ ಧಾನ್ಯ. ಜೊತೆಗೆ ಇದನ್ನು ಪೂರ್ವ ಹಾಗು ಪಶ್ಚಿಮ ಭಾರತದಲ್ಲಿ ಸಾಮಾನ್ಯವಾಗಿ ಬಳಸಲಾಗುತ್ತದೆ.
ಸ್ಯಾಲಡ್
ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಛತ್ರಪತಿ ಶಿವಾಜಿ ಮಹಾರಾಜ್ ವಸ್ತುಸಂಗ್ರಹಾಲಯ, ಮುಂಬಯಿ
'ವಸ್ತುಸಂಗ್ರಹಾಲಯಕ್ಕೆ ಗೋಲ್ ಗುಂಬಝ್' ಶೈಲಿಯ ಕಮಾನುಗಳು
ಈ ಕಟ್ಟಡ ನಿರ್ಮಾಣಕ್ಕೆ ಬೇಕಾದ ನಕ್ಷೆಯನ್ನು ತಯಾರಿಸಲು, ಸ್ಥಳೀಯ ಪ್ರಮುಖ ನಾಗರಿಕರಿಗೆ ಮನವಿ ಸಲ್ಲಿಸಲಾಯಿತು. ಒಂದು ಸಭೆಯನ್ನು ಕರೆದು ಅದರಲ್ಲಿ ಮುಕ್ತವಾಗಿ ಎಲ್ಲರೂ ತಮ್ಮ-ತಮ್ಮ ಉತ್ತಮವಾದ ನಕ್ಷೆಯನ್ನು ಕೊಡಲು ಕರೆನೀಡಲಾಯಿತು. ಆಗಿನ ಕಾಲದ ಸುಪ್ರಸಿದ್ಧ, ಬ್ರಿಟಿಷ್ ಕಟ್ಟಡ ನಿರ್ಮಾಪಕ, '(George Wittet)' ಜಾರ್ಜ್ ವಿಟೆಟ್, ರವರಿಗೆ ಈ ಕಟ್ಟಡ ನಿರ್ಮಾಣದ ಕಾರ್ಯವನ್ನು, ೧೯೦೯ ರಲ್ಲಿ ಒಪ್ಪಿಸಲಾಯಿತು.
ಹಸಿರುಮನೆ ಪರಿಣಾಮ
ಹಸಿರುಮನೆ ಅನಿಲಗಳು
ಹಸಿರುಮನೆ ಪರಿಣಾಮಕ್ಕೆ ಇವುಗಳ ಕೊಡುಗೆಯನ್ನು ಆಧರಿಸಿ ನೈಜ ವಾತಾವರಣ ನಿರ್ಧರಿಸಲ್ಪಡುತ್ತದೆ:
ಮಾನವಜನ್ಯ ಹಸಿರುಮನೆ ಪರಿಣಾಮ
ಇದೊಂದು ಹಸಿರುಮನೆ ಅನಿಲವಾಗಿರುವುದರಿಂದ, ವಾತಾವರಣದಲ್ಲಿನ ಉಷ್ಣದ ಅವಗೆಂಪಿನ ಹೆಚ್ಚುವರಿ ಹೀರಿಕೆ ಮತ್ತು ಹೊರಸೂಸುವಿಕೆಗೆ CO2ವಿನ ಏರಿಕೆಯಾದ ಮಟ್ಟಗಳು ತಮ್ಮದೇ ಆದ ಕಾಣಿಕೆಯನ್ನು ನೀಡುತ್ತವೆ. ಇದರಿಂದಾಗಿ ನಿವ್ವಳ ಬಿಸಿಯಲ್ಲೂ ಏರಿಕೆಯುಂಟಾಗುತ್ತದೆ.ವಾಸ್ತವವಾಗಿ, ಇಂಟರ್‌ಗವರ್ನ್‌ಮೆಂಟಲ್‌ ಪ್ಯಾನಲ್‌ ಆನ್‌ ಕ್ಲೈಮೇಟ್‌ ಚೇಂಜ್‌ ಸಂಸ್ಥೆಯ ನಿರ್ಧಾರಣಾ ವರದಿಗಳ ಪ್ರಕಾರ, "20ನೇ ಶತಮಾನದ ಮಧ್ಯಭಾಗದಿಂದಲೂ ಜಾಗತಿಕ ಸರಾಸರಿ ತಾಪಮಾನದಲ್ಲಿ ಕಂಡುಬಂದಿರುವ ಹೆಚ್ಚಳದಲ್ಲಿನ ಬಹುಪಾಲು ಭಾಗವು ಮಾನವಜನ್ಯ ಹಸಿರುಮನೆ ಅನಿಲಗಳ ಸಾಂದ್ರೀಕರಣದಲ್ಲಿ ಕಂಡುಬಂದ ಹೆಚ್ಚಳದಿಂದ ಉಂಟಾಗಿದೆ. "
ಶಂಕರಲಿಂಗ ಭಗವಾನ್ ಸರಸ್ವತಿ ಪರಮಹಂಸರು
ಗುರುಮೂರ್ತಿಧ್ಯಾನ
ಗುರುಪಾದಸೇವೆ, ಗುರುನಾಮಸ್ಮರಣೆ, ಗುರುವಾಕ್ಯಪರಿಪಾಲನೆ ಮಾಡುತ್ತಾಹೋದಹಾಗೆಲ್ಲಾ  ಮನಸ್ಸಿನಸ್ಥಿತಿ  ಪರಿಪಕ್ವವಾಗಿ  ನಿಷ್ಕಾಮವಾಗುತ್ತದೆ. ವಾಸನಾಕ್ಷಯ, ಮನೋನಾಶ, ತತ್ವಜ್ಞಾನ, ಉದಯವಾಗಿ ಹೊರ  ಒಳಗೆಂಬುದು  ತೋರದೆ  ಸಹಜಸಮರಸಯುಕ್ತವಾದ  ಆನಂದಾನುಭವವು  ವೃದ್ಧಿಯಾಗುತ್ತದೆ.
ವ್ಯಾನ್ ಡರ್ ವಾಲ್ಸ್
ಬಾಹ್ಯ ಸಂಪರ್ಕಗಳು
ವರ್ಗ:ವಿಜ್ಞಾನಿಗಳು ವರ್ಗ:ಭೌತಶಾಸ್ತ್ರ ವರ್ಗ:ಭೌತಶಾಸ್ತ್ರದ ನೊಬೆಲ್ ಪುರಸ್ಕೃತರು
ಜೈವಿಕ ವಿಘಟನೀಯ ಪ್ಲಾಸ್ಟಿಕ್
ಜೈವಿಕ ವಿಘಟನೀಯ ಪ್ಲಾಸ್ಟಿಕ್ ಗಳು ನೈಸರ್ಗಿಕ ಆಮ್ಲಜನಕ ಸಹಿತ ಹಾಗೂ ಆಮ್ಲಜನಕರಹಿತ ಪರಿಸರಗಳಲ್ಲಿಕೊಳೆಯುವ ಪ್ಲಾಸ್ಟಿಕ್ಗಳಾಗಿವೆ.
ಜೈವಿಕ ವಿಘಟನೀಯ ಪ್ಲಾಸ್ಟಿಕ್‌ಗಳ ವೈಜ್ಞಾನಿಕ ವ್ಯಾಖ್ಯೆಗಳು.
ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿರುವ ಎ‍ಎಸ್‌ಟಿಎಮ್ ಇಂಟರ್‌ನ್ಯಾಷನಲ್ ಜೈವಿಕ ವಿಘಟನೀಯ ಗುಣಮಟ್ಟಗಳ ವ್ಯಾಖ್ಯೆಯನ್ನು ಕೊಡುವ ಒಂದು ಪ್ರಾಧಿಕಾರವಾಗಿದೆ. ಈ ಗುಣಮಟ್ಟಗಳನ್ನು ನೋಡಿಕೊಳ್ಳುವ ಉಪಸಮಿತಿಯ ಜವಾಬ್ದಾರಿ  ಪರಿಸರದ ವಿಘಟನೀಯ ಪ್ಲಾಸ್ಟಿಕ್ ಹಾಗೂ ಜೈವಿಕಆಧಾರಿತ ಉತ್ಪನ್ನಗಳ ಸಮಿತಿ D20.96 ಯ ಮೇಲಿದೆ. ಈಗಿನ ಎ‍ಎಸ್‌ಟಿಎಮ್ ಗುಣಮಟ್ಟಗಳೆಂದರೆ ಗುಣಮಟ್ಟದ ನಿಖರತೆ ಮತ್ತು ಗುಣಮಟ್ಟ ಪರೀಕ್ಷೆಗಳು. ಗುಣಮಟ್ಟದ ಗೊತ್ತುವಳಿಗಳು ಸಫಲ ಅಥವಾ ವಿಫಲವಾಗುತ್ತವೆ, ಆದರೆ ಗುಣಮಟ್ಟದ ಪರೀಕ್ಷೆಗಳು ನಿರ್ಧಿಷ್ಟ ಪರೀಕ್ಷೆಗಳ ಪರಿಮಿತಿಯನ್ನು ಕಂಡುಹಿಡಿದು ಪ್ಲಾಸ್ಟಿಕ್‌ಗಳ ಜೈವಿಕಶಿಥಿಲಿಯ ಪರೀಕ್ಷೆಗೆ ಸಹಾಯಮಾಡುತ್ತವೆ.
ಈಗ ಕೊಳೆಯುವಿಕೆಯ ವಾತಾವರಣದಲ್ಲಿ ಪ್ಲಾಸ್ಟಿಕ್‌ಗಳ ಜೈವಿಕ ಶಿಥಿಲಿಯತೆಯನ್ನು ಅಳೆಯಲು ಮೂರು ಗುಣಮಟ್ಟ ಗೊತ್ತುವಳಿಗಳಿವೆ, ನೆಲಗೊಬ್ಬರ ಪ್ಲಾಸ್ಟಿಕ್‌ಗಳಿಗೆ ಎ‍ಎಸ್‌ಟಿಎಮ್ D6400-04, ಕಾಗದದ ಮೇಲೆ ಲೇಪನವಾಗಿ ಬಳಸುವ ಮತ್ತು ಇತರೆ ಕೊಳೆಯುವ ವಸ್ತುಗಳಲ್ಲಿ ಬಳಸುವ  ಪ್ಲಾಸ್ಟಿಕ್‌ಗಳಿಗೆ, ಎ‍ಎಸ್‌ಟಿಎಮ್ D6868 - 03 ಮತ್ತು ಸಮುದ್ರ ವಾತಾವರಣಗಳಲ್ಲಿ ತೇಲದೇ ಇರುವ ಪ್ಲಾಸ್ಟಿಕ್ ಗಳಿಗೆ  ಎ‍ಎಸ್‌ಟಿಎಮ್ D7081 - 05 ಬಳಸಲಾಗುತ್ತಿದೆ.
ಜೈವಿಕಶಿಥಿಲ ಪ್ಲಾಸ್ಟಿಕ್‌ಗಳ ಪರಿಸರ ಲಾಭಗಳು ಅವುಗಳ ವಿವೇಚನಾಯುಕ್ತ ನಿರ್ವಹಣೆಯನ್ನು ಅವಲಂಬಿಸಿದೆ.
ಈ ದಿನಗಳಲ್ಲಿ ಕೆಲವು ತಿಪ್ಪೆಗಳಲ್ಲಿ ಮಿಥೇನ್ ಜೈವಿಕ ಅನಿಲವನ್ನು ಸಂಗ್ರಹಿಸಿ ಸ್ವಚ್ಚಂದವಾದ ವೆಚ್ಚವಿಲ್ಲದ ಶಕ್ತಿಯಮೂಲವಾಗಿ ಬಳಸಲಾಗುತ್ತಿದೆ. ಆದರೂ, ಜೈವಿಕ ವಿಘಟನೀಯವಲ್ಲದ ಪ್ಲಾಸ್ಟಿಕ್‌ಗಳ ಬಳಕೆ ಕಾರ್ಬನ್ ಡೈ ಆಕ್ಸೈಡ್‌ನ್ನು ಬಿಡುಗಡೆ ಮಾಡುತ್ತದೆ.
ಪರಿಸರ ಕಾಳಜಿ ; ಲಾಭಗಳು
ಸೊಸೈಟಿ ಆಫ್ ಪ್ಲಾಸ್ಟಿಕ್ ಇಂಜಿನಿಯರ್ಸ್ನ ಪ್ರಕಾರ ಪ್ರಪಂಚಾದ್ಯಂತ ಪ್ರತಿ ವರ್ಷ 200 ಮಿಲಿಯನ್ ಟನ್‌ಗಳಿಗೂ ಅಧಿಕ ಪ್ಲಾಸ್ಟಿಕ್ ಉತ್ಪಾದನೆ ಯಾಗುತ್ತಿದೆ. 200 ಮಿಲಿಯನ್‌ ಟನ್ಸ್‌ನಲ್ಲಿ, 26 ಮಿಲಿಯನ್ ಟನ್‌ಗಳಷ್ಟು ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲೇ ಉತ್ಪತ್ತಿಯಾಗುತ್ತಿದೆ. ಇಪಿಎ 2003 ರಲ್ಲಿ ವರದಿ ಮಾಡಿರುವಂತೆ  26 ಮಿಲಿಯನ್ ಟನ್‌ಗಳ ಪ್ಲಾಸ್ಟಿಕ್ ತ್ಯಾಜ್ಯಗಳಲ್ಲಿ 5.8% ನಷ್ಟು ಮಾತ್ರ ಮರುಬಳಕೆ ಮಾಡಲು ಸಾಧ್ಯವಾಗುತ್ತಿದೆ.
ಸಾಂಪ್ರದಾಯಿಕ ಪ್ಲಾಸ್ಟಿಕ್‌ಗಳ ಸಣ್ಣ ಪ್ರಮಾಣದ ಸೇರ್ಪಡೆಯೂ ಸಹ ಇಡೀ ಸಾವಯವ ತ್ಯಾಜ್ಯವನ್ನು ಮಲಿನಗೊಳಿಸಿ ಅವುಗಳ ಮೂಲಕ ಕೊಳೆಯುವಿಕೆಯ ಗುಣವನ್ನು ನಾಶಮಾಡುತ್ತವೆ. ಆದ್ದರಿಂದ ನೆಲಗೊಬ್ಬರಕ್ಕೆ ಕೊಳೆಯದ ಪ್ಲಾಸ್ಟಿಕ್‌ಗಳನ್ನು ಸಾವಯವ ತ್ಯಾಜ್ಯಗಳೊಂದಿಗೆ ಎಂದಿಗೂ ಸೇರಿಸಬಾರದು. ಆದ್ದರಿಂದ ಸಣ್ಣಪ್ರಮಾಣದ ಕೊಳೆಯದ ಪ್ಲಾಸ್ಟಿಕ್‌ನ ಬಳಕೆಯೂ, ತ್ಯಾಜ್ಯಾ ನಿರ್ವಹಣೆಯ ಮೇಲೆ ಗಣನೀಯ ಪರಿಣಾಮಬೀರುತ್ತದೆ.
ಅನಿತಾ ನಾಯರ್
ಉಲ್ಲೇಖಗಳು
ವರ್ಗ:ಲೇಖಕಿಯರು ವರ್ಗ:ಬರಹಗಾರ ವರ್ಗ:೧೯೬೬ ಜನನ
ಕೊಟ್ಟಣದ ಸೋಮವ್ವ
ಕೊಟ್ಟಣದ ಸೋಮವ್ವ ಕೊಟ್ಟಣ ಕುಟ್ಟುವ ಕಾಯಕದವಳು. ಸಾಮಾನ್ಯ ವರ್ಗದ ವ್ರತಾಚಾರ ನಿಷ್ಠೆಯ ಶಿವಶರಣೆ. ಅಪಾರ ಧೈರ್ಯವಂತೆ, ಕಾಯಕದಲ್ಲಿ ಕೈಲಾಸ, ನೆಮ್ಮದಿಯನ್ನು ಕಂಡವಳು. ಈಕೆಯು ತನ್ನ ಕಾಯಕ ದೃಷ್ಟಾಂತ ಬಳಸಿ ತಾನು ಹೇಳಬೇಕಾದುದನ್ನು ಧ್ವನಿಪೂರ್ಣ ವಾಗಿ ಹೇಳಿದ್ದಾಳೆ. ಈಕೆಯ ವಚನಗಳ ಅಂಕಿತ "ನಿರ್ಲಜ್ಜೇಶ್ವರ". ಹದ ತಪ್ಪಿ ಕುಟ್ಟಲು ನುಚ್ಚಲ್ಲದೆ ಅಕ್ಕಿಯಿಲ್ಲ ವ್ರತಹೀನನ ನೆರೆಯೆ ನರಕವಲ್ಲದೆ ಮುಕ್ತಿಯಿಲ್ಲ ಅರಿಯದುದು ಹೋಗಲಿ ಅರಿದು ಬೆರೆದೆನಾದೊಡೆ ಕಾದಕತ್ತಿಯಲಿ ಕಿವಿಯ ಕೊಯ್ವರಯ್ಯಾ! ಒಲ್ಲೆಬಲ್ಲೆನಾಗಿ ನಿಮ್ಮಾಣೆ ನಿರ್ಲಜ್ಜೇಶ್ವರ ಹೆಚ್ಚಿನ ಮಾಹಿತಿಗೆ ಡಾ. ಕಾವ್ಯಶ್ರೀ ಜಿ ಇವರ "ವಚನಕಾರ್ತಿಯರು ಮತ್ತು ವೈಚಾರಿಕ ಪ್ರಜ್ಞೆ" ಕೃತಿ ಓದಬಹುದು. ಆದಿತ್ಯ ಪ್ರಕಾಶನ, ಚಿತ್ರದುರ್ಗ
ನೀಲಿ ಗುಲಾಬಿ
link=//upload.wikimedia.org/wikipedia/commons/thumb/c/c7/Blue_rose-artificially_coloured.jpg/220px-Blue_rose-artificially_coloured.jpg|thumb| ಬಿಳಿ ಗುಲಾಬಿಗಳನ್ನು ಕೃತಕವಾಗಿ ಬಣ್ಣ ಮಾಡುವ ಮೂಲಕ ನೀಲಿ ಗುಲಾಬಿಗಳನ್ನು ರಚಿಸಲಾಗಿದೆ. ನೀಲಿ ಗುಲಾಬಿಯು ರೋಸಾ (ಕುಟುಂಬ ರೋಸೇಸಿಯೇ ) ಕುಲದ ಹೂವಾಗಿದ್ದು, ಇದು ಹೆಚ್ಚು ಸಾಮಾನ್ಯವಾದ ಕೆಂಪು, ಬಿಳಿ ಅಥವಾ ಹಳದಿ ಬಣ್ಣಕ್ಕೆ ಬದಲಾಗಿ ನೀಲಿ-ನೇರಳೆ ವರ್ಣದ್ರವ್ಯವನ್ನು ಪ್ರಸ್ತುತಪಡಿಸುತ್ತದೆ. ನೀಲಿ ಗುಲಾಬಿಗಳನ್ನು ಸಾಮಾನ್ಯವಾಗಿ ರಹಸ್ಯವನ್ನು ಸಂಕೇತಿಸಲು ಅಥವಾ ಅಸಾಧ್ಯವನ್ನು ಸಾಧಿಸಲು ಬಳಸಲಾಗುತ್ತದೆ. ಆದಾಗಿಯೂ, ಆನುವಂಶಿಕ ಮಿತಿಗಳ ಕಾರಣ, ಅವು ಪ್ರಕೃತಿಯಲ್ಲಿ ಅಸ್ತಿತ್ವದಲ್ಲಿಲ್ಲ. ೨೦೦೪ ರಲ್ಲಿ, ನೀಲಿ ವರ್ಣದ್ರವ್ಯ ಡೆಲ್ಫಿನಿಡಿನ್ ಹೊಂದಿರುವ ಗುಲಾಬಿಗಳನ್ನು ರಚಿಸಲು ಸಂಶೋಧಕರು ಆನುವಂಶಿಕ ಮಾರ್ಪಾಡುಗಳನ್ನು ಬಳಸಿದರು.
ಸಾಂಸ್ಕೃತಿಕ ಮಹತ್ವ
ಜನಪ್ರಿಯ ಸಂಸ್ಕೃತಿಯಲ್ಲಿ, ನೀಲಿ ಗುಲಾಬಿಗಳ ಬಳಕೆಯನ್ನು ಕಾಣಬಹುದು:
ಕೇತಲದೇವಿ
ಕೇತಲದೇವಿ ಬೀದರ್ ಜಿಲ್ಲೆಯ 'ಬಾಲ್ಕಿ' ಗ್ರಾಮದವಳು. ಪತಿ ಕುಂಬಾರ ಗುಂಡಯ್ಯ. ದಂಪತಿಗಳಿಬ್ಬರೂ ಕಾಯಕದಲ್ಲೇ ಕೈಲಾಸ ಕಂಡವರು. ಈಕೆಯೂ ಸಹ ಕಾಯಕ ದೃಷ್ಟಾಂತದೊಂದಿಗೆ ವ್ರತಾಚರಣೆಯ ಮಹತ್ವವನ್ನು ಸೌಮ್ಯವಾಗಿ ಎತ್ತಿ ಹಿಡಿಯುವ ಶರಣೆ. ಈಕೆಯ ಶಿವ ಭಕ್ತಿ ಅಪಾರವಾದುದು. ಒಮ್ಮೆ ಶಿವಲಿಂಗಕ್ಕೆ ಪಾವಡ ದೊರೆಯದಿದ್ದಾಗ ತನ್ನ ಚರ್ಮವನ್ನೇ ಪಾವಡವಾಗಿ ನೀಡಿದ ದಂತಕಥೆಯೊಂದು ವೀರಶೈವ ಪುರಾಣಗಳಲ್ಲಿ ಪ್ರಚಲಿತದಲ್ಲಿದೆ. ಈಕೆಯ ವಚನಗಳ ಅಂಕಿತ "ಕುಂಭೇಶ್ವರಾ". ಹದ ಮಣ್ಣಲ್ಲದೆ ಮಡಕೆಯಾಗಲಾರದು ವ್ರತಹೀನನ ಬೆರೆಯಲಾಗದು ಬೆರೆದಡೆ ನರಕ ತಪ್ಪದು ನಾನೊಲ್ಲೆ ಬಲ್ಲೆನಾಗಿ ಕುಂಭೇಶ್ವರಾ!
ಪಡ್ಡಾಯಿ (ತುಳು ಚಲನಚಿತ್ರ)
ಕಥಾ ತಿರುಳು
ಯಕ್ಷಗಾನ, ಭೂತಾರಾಧನೆಗೆ ಒತ್ತು ನೀಡಿ ಕಡಲ ಮಧ್ಯದಲ್ಲೂ ಕೆಲವು ದೃಶ್ಯಗಳನ್ನು ಸೆರೆಹಿಡಿದಿದೆ ಪಡ್ಡಾಯಿ ಚಿತ್ರ. ಮುಖಂಡರೊಬ್ಬರ ಮನೆಯಲ್ಲಿನ ಕೆಲಸದಾಳು ದನಿಯ, ತನ್ನ ಪತ್ನಿಯ ಮೂಲಕ ಹೇಗೆ ಬದಲಾಗುತ್ತಾನೆ ಮತ್ತು ಸಮಾಜ ಈ ಬೆಳವಣಿಗೆಯನ್ನು ಹೇಗೆ ಸ್ವೀಕರಿಸುತ್ತದೆ ಎಂಬುದೇ ಕಥಾ ಹಂದರ. "ಅತಿ ಆಸೆ ಗತಿ ಕೇಡು" ಎಂಬ ನೀತಿ ಇದರಲ್ಲಿದೆ. ಷೇಕ್ಸ್ ಪಿಯರ್ ನ ಮ್ಯಾಕ್ ಬೆತ್ ನಾಟಕದ ಸ್ಪೂರ್ತಿಯಿಂದಾಗಿ ಮಾಡಿದ ಕರಾವಳಿಯ ಮೊಗವೀರರ ಬದುಕನ್ನು ತೋರಿಸುವ ಚಿತ್ರ ಇದಾಗಿದೆ.
ಪ್ರಶಸ್ತಿ
೬೫ನೇ ರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಅತ್ಯುತ್ತಮ ಪ್ರಾದೇಶಿಕ ಚಿತ್ರ ಪ್ರಶಸ್ತಿ ಪಡ್ಡಾಯಿ - ತುಳು ಚಲನಚಿತ್ರಕ್ಕೆ ದೊರಕಿದೆ.
ಸೆಪ್ಟೆಂಬರ್ ೧೫
ಹೊರಗಿನ ಸಂಪರ್ಕಗಳು
ವರ್ಗ: ದಿನಗಳು ವರ್ಗ: ಸೆಪ್ಟೆಂಬರ್
ಅಕಾಲಿಕ ಹೆರಿಗೆ
ಅಕಾಲಿಕ ಶಿಶುವಿನ ಆರೋಗ್ಯ
ಇಂಥ ಅಶಕ್ತ ಶಿಶುಗಳನ್ನು ಸರಿಯಾಗಿ ಆರೈಕೆ ಮಾಡಿದರೆ ಅವು ಕೂಡ ಆರೋಗ್ಯವಂತ ಮಕ್ಕಳಂತೆ ಬೆಳೆಯಬಲ್ಲವು. ಶಿಶು ಆರೈಕೆ ಶಾಸ್ತ್ರ 25 ವರ್ಷಗಳಿಂದ ಇತ್ತೀಚೆಗೆ ಬೆಳೆದು ಬಂದಂಥದು. ಸಾಧಾರಣವಾಗಿ ಅಶಕ್ತ ಶಿಶುಗಳ ಶ್ವಾಸಕೋಶ ಪೂರ್ಣ ಹಿಗ್ಗದಿರುವುದರಿಂದ, ಅವು ಶ್ವಾಸಕೋಶದ ಉರಿಯೂತದಿಂದ, ಭೇದಿಯಿಂದ ಅಥವಾ ಮಿದುಳು ಮತ್ತು ಶ್ವಾಸಕೋಶಗಳಲ್ಲಿ ರಕ್ತಸ್ರಾವವಾಗುವುದರಿಂದ ಸಾಯುತ್ತವೆ. ಯೋಗ್ಯ ಆರೈಕೆಯಿಂದ 100ರಲ್ಲಿ 85 ಮಕ್ಕಳು ಬದುಕಿಕೊಳ್ಳಬಲ್ಲವು. ಹೆರಿಗೆಯ ವೇಳೆ ಯೋಗ್ಯ ಉಸ್ತುವಾರಿ ಮತ್ತು ಸಾಧ್ಯವಾದಷ್ಟು ಕಡಿಮೆ ಅರಿವಳಿಕೆಯ ಔಷಧಿ ನೀಡುವಿಕೆ ಮುಂಜಾಗರೂಕತೆಗಳಲ್ಲಿ ಮುಖ್ಯವಾದವು.
ಗೆಟಿಸ್‍ಬರ್ಗ್ ಕದನ
ಕದನದ ವಿವರ
ಇದೇ ವರ್ಷ ಮೇ ತಿಂಗಳಲ್ಲಿ ವರ್ಜೀನಿಯದ ಚಾನ್ಸೆಲರ್ಸ್‌ವಿಲ್ನಲ್ಲಿ ಒಕ್ಕೂಟ ಪಡೆಗಳಿಗೂ ಪ್ರಸಂಧಿ ಪಡೆಗಳಿಗೂ ನಡೆದ ಕದನದಲ್ಲಿ ಯಶಸ್ಸು ಕಂಡ ಪ್ರಸಂಧಿ ಸೇನೆಯ ಅಧಿಪತಿ ಜನರಲ್ ಲೀ ಮತ್ತೊಮ್ಮೆ ಆಕ್ರಮಣವೆಸಗುವ ಉದ್ದೇಶದಿಂದ ತನ್ನ ಸೈನ್ಯವನ್ನು ಸಾಂದ್ರೀಕರಿಸುತ್ತಿದ್ದ. ಲಾಂಗ್ಸ್ಟ್ರೀಟ್, ಎವೆಲ್ ಮತ್ತು ಹಿಲ್ಗಳ ನಾಯಕತ್ವದಲ್ಲಿದ್ದ ಪಡೆಗಳನ್ನು ಜೂನ್ ತಿಂಗಳಲ್ಲಿ ಮುನ್ನುಗ್ಗಿಸಿದ. ಒಕ್ಕೂಟ ಪಡೆಗಳ ಅಧಿಪತಿ ಜೋಸೆಫ್ ಹೂಕರ್ ಇವರನ್ನು ಅನುಸರಿಸಿ ಸಾಗಿದ. ಲೀಯ ಸೈನ್ಯಕ್ಕೂ ವಾಷಿಂಗ್ಟನ್ನಿಗೂ ನಡುವೆ ತನ್ನ ಸೈನ್ಯ ಇರುವಂತೆ ಹೂಕರ್ ಎಚ್ಚರ ವಹಿಸಿದ. ಜೂನ್ 27ರಂದು ಅಧ್ಯಕ್ಷ ಲಿಂಕನ್ ಹೂಕರನನ್ನು ತೆಗೆದು ಅವನ ಸ್ಥಾನದಲ್ಲಿ ಜಾರ್ಜ್ ಜಿ. ಮೀಡನನ್ನು ಅಧಿಪತಿಯಾಗಿ ನೇಮಿಸಿದ. ಲೀಯ ಕಡೆಯ ಅಶ್ವಪಡೆ ಬೇರೆ ಆಕ್ರಮಣಕಾರ್ಯವೊಂದರಲ್ಲಿ ನಿರತವಾಗಿದ್ದುದರಿಂದ ಸಮಯಕ್ಕೆ ಸರಿಯಾಗಿ ಬರಲಿಲ್ಲ. ಆದ್ದರಿಂದ ತನ್ನ ಶತ್ರುಗಳ ಸ್ಥಾನವನ್ನು ಲೀಗೆ ಅರಿಯಲಾಗಲಿಲ್ಲ. ಇವನ ಪಡೆಗಳು ಗೆಟಿಸ್‍ಬರ್ಗ್ ಬಳಿಗೆ ಧಾವಿಸಿದವು. ಪ್ರಸಂಧಿ ಪಡೆಗಳೂ ಒಕ್ಕೂಟ ಪಡೆಗಳೂ ಗೆಟಿಸ್ಬರ್ಗಿನ ಹೊರಗೆ ಜುಲೈ 1ರಂದು ಪರಸ್ಪರ ಎದುರಾಗಿ ಯುದ್ಧಕ್ಕಿಳಿದವು. ಅಧಿಕ ಸಂಖ್ಯೆಯಲ್ಲಿದ್ದ ಲೀ ಪಡೆಯನ್ನು ತಡೆಗಟ್ಟುವ ಯತ್ನದಲ್ಲಿ ಒಕ್ಕೂಟ ಪಡೆಯ ನಾಯಕ ಜನರಲ್ ರೇನಾಲ್ಡ್‌ಸ್ ಸಾವಿಗೆ ಈಡಾದ. ಜುಲೈ 2 ರ ಮಧ್ಯಾಹ್ನ ಮತ್ತೆ ಕದನ ಮುಂದುವರೆಯಿತು. ಲೀಯ ಪಡೆಗಳು ಒಕ್ಕೂಟ ಪಡೆಗಳನ್ನು ರೌಂಡ್ ಟಾಪ್ ಮತ್ತು ಲಿಟ್ಲ್‌ರೌಂಡ್ ಟಾಪ್ ಎಂಬ ಎರಡು ಗುಡ್ಡಗಳ ಮೇಲಿಂದ ಕದಲಿಸಲು ಯತ್ನಿಸಿದವು: ಒಕ್ಕೂಟ ಪಡೆಗಳಿಂದ ಕಲ್ಪ್‌ಸ್ ಹಿಲ್ ಎಂಬ ಗುಡ್ಡವನ್ನು ವಶಕ್ಕೆ ತೆಗೆದುಕೊಂಡವು. ಆದರೆ ಮರುದಿನ ವಿಜಯದ ಕೈ ಬದಲಾಯಿಸಿತು. ಒಕ್ಕೂಟ ಪಡೆಗಳು ಕಲ್ಪ್‌ಸ್ ಹಿಲ್ಲನ್ನು ಮತ್ತೆ ತಮ್ಮ ವಶಕ್ಕೆ ತೆಗೆದುಕೊಂಡವು. ಅಂದು ಮಧ್ಯಾಹ್ನ ಲೀಯ ಸೇನೆ ಒಕ್ಕೂಟ ಸೇನೆಯ ಮೇಲೆ ಮದ್ದುಗುಂಡುಗಳ ಮಳೆಗರೆಯಿತು. ಒಕ್ಕೂಟ ಸೇನೆ ಇದಕ್ಕೆ ಸಮನಾಗಿ ಹೋರಾಡಿತು. ಲೀಯ ಮದ್ದುದಾಸ್ತಾನು ಮುಗಿದುಹೋದ್ದರಿಂದ ಅಶ್ವಪಡೆಗೆ ಮುನ್ನುಗ್ಗಲು ಆಜ್ಞಾಪಿಸಬೇಕಾಯಿತು. ಜನರಲ್ ಪಿಕೆಟ್ ತನ್ನ 15,000 ಯೋಧರೊಂದಿಗೆ ಫಿರಂಗಿ ಗುಂಡುಗಳ ಸುರಿಮಳೆಯ ನಡುವೆಯೇ ನುಗ್ಗಿದ. ಆದರೆ ಅವನಿಗೆ ಸಾಕಷ್ಟು ಬೆಂಬಲ ಇಲ್ಲದ್ದರಿಂದ ಹಿಂದೆ ಸರಿಯಬೇಕಾಯಿತು. ಪ್ರಸಂಧಿ ಸೇನೆ ಜರ್ಝರಿತವಾಗಿ ಹಿಂದಕ್ಕೆ ಸರಿದು, ಮತ್ತೆ ಮುನ್ನುಗ್ಗಲು ಸಮಯ ಕಾಯುತ್ತಿತ್ತು. ಆದರೆ ಅದು ಸಾಧ್ಯವಾಗಲೇ ಇಲ್ಲ. ಮರುದಿನ ಎರಡೂ ಕಡೆಯ ಸೈನ್ಯಗಳು ಇದಿರುಬದಿರಾಗಿ ನಿಂತೇ ಇದ್ದುವು. ಕದನ ಮುಂದುವರಿಯಲಿಲ್ಲ. ಜುಲೈ 5 ರಂದು ಲೀ ಸೈನ್ಯ ಹಿಂದಕ್ಕೆ ಪೊಟೊಮ್ಯಾಕ್ ಕಡೆಗೆ ಸರಿಯಲಾರಂಭಿಸಿತು. ಲೀಯ ಸೈನ್ಯದ ದುರ್ಬಲ ಸ್ಥಿತಿಯ ಉಪಯೋಗ ಪಡೆದುಕೊಂಡು ಅದರ ಮೇಲೆ ಮೀಡ್ನ ಪಡೆಗಳೇ ಆಕ್ರಮಣ ನಡೆಸಬೇಕಾಗಿತ್ತೆಂದೂ ಅವನು ಹಾಗೆ ಮಾಡದೆ ಹೋದದ್ದು ತಪ್ಪೆಂದೂ ಮೀಡ್ ಟೀಕೆಗೆ ಒಳಗಾದ. ಗೆಟಿಸ್ಬರ್ಗಿನ ಮೂರು ದಿನಗಳ ಕದನದಲ್ಲಿ ಪ್ರಸಂಧಿ ಪಕ್ಷದ ಕಡೆ 28,000 ಸೈನಿಕರೂ ಒಕ್ಕೂಟ ಪಕ್ಷದ ಕಡೆ 23,000 ಸೈನಿಕರೂ ಸತ್ತರು. ಪ್ರಸಂಧಿ ಪಕ್ಷದವರಿಗೆ ಗೆಟಿಸ್‍ಬರ್ಗ್ನ ಕದನದಲ್ಲಿ ಸೋಲಾದ ದಿನವೇ ಅವರಿಗೆ ಮಿಸಿಸಿಪಿ ನದಿಯ ದಂಡೆಯ ಮೇಲೆ ವಿಕ್ಸ್‌ಬರ್ಗ್ನಲ್ಲಿ ನಡೆದ ಕದನದಲ್ಲೂ ಸೋಲುಂಟಾಯಿತು. ಪ್ರಸಂಧಿಯ ಅಂತ್ಯ ಆಗ ಆರಂಭವಾಯಿತೆನ್ನಬಹುದು.
ವಾದಿರಾಜ್
ಶ್ರೇಷ್ಠ ಚಿತ್ರಗಳ ನಿರ್ಮಾಪಕ
ಹೀಗೆ ನಟನೆಯಲ್ಲಿ ಪ್ರಸಿದ್ಧಿ ಪಡೆಯುತ್ತಿದ್ದ ವಾದಿರಾಜ್, ಪ್ರಸಿದ್ಧ ಹಿಂದಿ ಚಿತ್ರಗಳ ನಿರ್ದೇಶಕ ವಿ. ಶಾಂತಾರಾಂ ಅವರ ಚಿತ್ರಗಳಿಂದ ಪ್ರೇರಿತರಾಗಿ ‘ನಂದಾ ದೀಪ’ ಚಿತ್ರಕಥೆ ಬರೆದು, ಶ್ರೀಭಾರತಿ ಲಾಂಛನದಲ್ಲಿ ನಿರ್ಮಿಸಿದರು. ಈ ಚಿತ್ರದ ಮೂಲಕ ಕನ್ನಡದ ಶ್ರೇಷ್ಠ ನಿರ್ದೇಶಕರಲ್ಲೊಬ್ಬರಾದ ಎಂ. ಆರ್. ವಿಠ್ಠಲರನ್ನು ಪರಿಚಯಿಸಿದರು. ಈ ಚಿತ್ರ ರಾಷ್ಟ್ರಪ್ರಶಸ್ತಿ ಗಳಿಸಿತು. 1964ರ ವರ್ಷದಲ್ಲಿ ಅವರು ನಿರ್ಮಿಸಿದ ನವಜೀವನ ಮತ್ತು ನಾಂದಿ ಕೂಡಾ ರಾಷ್ಟ್ರ ಪ್ರಶಸ್ತಿ ಗಳಿಸಿದವು. ‘ನಾಂದಿ’ ಚಿತ್ರವನ್ನು ನಿರ್ದೇಶಿಸಿದವರು ಕನ್ನಡದ ಮತ್ತೊಬ್ಬ ಶ್ರೇಷ್ಠ ನಿರ್ದೇಶಕ ಎನ್. ಲಕ್ಷ್ಮೀನಾರಾಯಣ್ ಅವರು. ವಿದೇಶಿ ನೆಲಕ್ಕೆ ಪಾದಾರ್ಪಣೆ ಮಾಡಿ ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವದಲ್ಲಿ ಪ್ರದರ್ಶಿತಗೊಂಡ ಪ್ರಪ್ರಥಮ ಕನ್ನಡ ಚಿತ್ರ ಎಂಬ ಹೆಗ್ಗಳಿಕೆ ‘ನಾಂದಿ’ ಚಿತ್ರದ್ದು. ಇದು ಕನ್ನಡದ ಸಾರ್ವಕಾಲಿಕ ಶ್ರೇಷ್ಠ ಚಿತ್ರಗಳಲ್ಲೊಂದು ಎಂದು ಚಿತ್ರವಿದ್ವಾಂಸರಿಂದ ಪರಿಗಣಿತವಾಗಿದೆ.
ವೇತಶಾಲ್ಮಲಿ
ಔಷಧೀಯ
ಸಸ್ಯದಿಂದ ಪಡೆಯಲಾದ ಗಮ್, ಸಿಹಿಯಾದ, ತಂಪುಗೊಳಿಸುವ ಮತ್ತು ನಿದ್ರಾಜನಕವಾಗಿದೆ ಕೆಮ್ಮುಗಳು ಮತ್ತು ಗೊನೊರಿಯಾಗಳ ಚಿಕಿತ್ಸೆಯಲ್ಲಿ ಬಳಸಲಾಗುತ್ತದೆ. ಒಣಗಿದ ಎಲೆಗಳು ಮತ್ತು ಹೂವುಗಳು ಪ್ರಚೋದಕಗಳಾಗಿವೆ.
ವಿ. ಕೆ. ಮೂರ್ತಿ
ಸಿನಿಮಾರಂಗದ ಛಾಯಾಗ್ರಾಹಕರಾಗಿ ಮಾಡಿದ ಮಹತ್ವದ ಕೆಲಸಗಳು
‘ವಕ್ತ್ ನೇ ಕಿಯಾ ಕ್ಯಾ ಹಸೀನ್ ಸಿತಮ್, ತುಮ್ ರಹೇ ನ ತುಮ್, ಹಮ್ ರಹೇ ನ ಹಮ್’ ಗುರುದತ್ ನಿರ್ದೇಶನದ ‘ಕಾಗಜ್ ಕಾ ಪೂಲ್’ ಚಿತ್ರದ ಪ್ರಖ್ಯಾತ ಹಾಡು. ಕೈಫಿ ಆಜ್ಮಿ ಅವರ ಗೀತೆ, ಎಸ್.ಡಿ. ಬರ್ಮನ್ ಸಂಗೀತ, ಗೀತಾ ದತ್ ಅವರ ಕಂಠದಲ್ಲಿ ಮೂಡಿ ಬಂದ ಹೃದಯ ಕಲುಕುವಂಥ ಆ ಗೀತೆಗೆ ಅಷ್ಟೇ ಪರಿಣಾಮಕಾರಿಯಾಗಿ, ಮನೋಜ್ಞವಾಗಿ, ಅರ್ಥಗರ್ಭಿತವಾಗಿ ಛಾಯಾಗ್ರಹಣ ಮಾಡಿದ ಕೀರ್ತಿ ವಿ.ಕೆ. ಮೂರ್ತಿಯವರದು.
ಬಾಗಲಕೋಟೆ (ಲೋಕ ಸಭೆ ಚುನಾವಣಾ ಕ್ಷೇತ್ರ)
ಕ್ಷೇತ್ರದ ಇತಿಹಾಸ
ದೇಶದಲ್ಲಿ 1951ರಲ್ಲಿ ಮೊದಲನೇ ಸಾರ್ವತ್ರಿಕ ಚುನಾವಣೆ ಜರುಗಿತು. 1951ರಿಂದ 1962ರವರೆಗೂ ವಿಜಯಪುರ ಉತ್ತರ/ವಿಜಯಪುರ ದಕ್ಷಿಣ ಎಂದು ದ್ವಿಸದಸ್ಯ ಕ್ಷೇತ್ರಗಳಿದ್ದವು. ಈಗಿನ ಬಾಗಲಕೋಟ ಆ ಮೂರು ಚುನಾವಣೆಗಳಲ್ಲಿಯೂ ವಿಜಯಪುರ ದಕ್ಷಿಣ ಲೋಕಸಭೆ ಕ್ಷೇತ್ರ ಎಂಬ ಹೆಸರಿನಲ್ಲಿತ್ತು. 1951ರಲ್ಲಿ ವಿಜಯಪುರ ಉತ್ತರ ಲೋಕಸಭೆ ಕ್ಷೇತ್ರದಲ್ಲಿ ರಾಜಾರಾಮ ದುಬೆ, ವಿಜಯಪುರ ದಕ್ಷಿಣ ಲೋಕಸಭೆ ಕ್ಷೇತ್ರದಲ್ಲಿ ಆರ್‌.ಬಿ.ಬಿದರಿ ಆಯ್ಕೆಯಾಗಿದ್ದರು.1957ರಲ್ಲಿ ಕ್ರಮವಾಗಿ ಸುಗಂಧಿ ಮುರಿಗೆಪ್ಪ/ಆರ್‌.ಬಿ.ಬಿದರಿ, 1962ರಲ್ಲಿ ರಾಜಾರಾಮ ದುಬೆ/ ಎಸ್‌.ಬಿ. ಪಾಟೀಲ(ಎಲ್ಲರೂ ಕಾಂಗ್ರೆಸ್‌) ಆಯ್ಕೆಯಾಗಿದ್ದರು.
1967ರ ನಾಲ್ಕನೇ ಸಾರ್ವತ್ರಿಕ ಚುನಾವಣೆ ವೇಳೆಗೆ ದೇಶದ ರಾಜಕೀಯದಲ್ಲಿ ಮಹತ್ವದ ಬದಲಾವಣೆಗಳಾಗಿದ್ದವು. 1967ರ ಲೋಕಸಭೆ ಚುನಾವಣೆ ಅಂದಿನ ಪ್ರಧಾನಿ ಇಂದಿರಾಗಾಂಧಿ ಅವರ ನಾಯಕತ್ವದಲ್ಲಿ ಕಾಂಗ್ರೆಸ್‌ ಎದುರಿಸಿದ ಮೊದಲ ಚುನಾವಣೆಯಾಗಿತ್ತು. ಅಲ್ಲಿವರೆಗೆ ಇಂಡಿಯನ್‌ ನ್ಯಾಶನಲ್‌ ಕಾಂಗ್ರೆಸ್‌ (ಐಎನ್‌ಸಿ) ಅಂದಿನ ಪ್ರಧಾನಿ ಜವಾಹರಲಾಲ ನೆಹರೂ ಅವರ ನಾಯಕತ್ವದಲ್ಲೇ ಚುನಾವಣೆ ಎದುರಿಸುತ್ತಿತ್ತು. 1967ರ ಚುನಾವಣೆಯಲ್ಲಿ ಬಾಗಲಕೋಟ ಲೋಕಸಭೆ ಕ್ಷೇತ್ರ ಸೇರಿದಂತೆ ದೇಶದ 283 ಕ್ಷೇತ್ರಗಳಲ್ಲಿ ಕಾಂಗ್ರೆಸ್‌ ಗೆಲುವು ಸಾಧಿಸಿತು. ಅಗ ಅಸ್ತಿತ್ವಕ್ಕೆ ಬಂದ ಬಾಗಲಕೋಟ ಲೋಕಸಭೆದಿಂದ ಕಾಂಗ್ರೆಸ್‌ನ ಎಸ್‌.ಬಿ.ಪಾಟೀಲ ಎಂಪಿ ಆಗಿ ಆಯ್ಕೆಯಾದರು. ಅವರು ತಮ್ಮ ಎದುರಾಳಿ ಪಕ್ಷೇತರ ಅಭ್ಯರ್ಥಿ ಎ.ಡಿ.ತೊಂಡಿಹಾಳ ಅವರನ್ನು 1.25ಲಕ್ಷ ಮತಗಳ ಅಂತರದಿಂದ ಸೋಲಿಸಿದ್ದರು. ಜನಸಂಘದ ಎನ್‌.ಕೆ.ಛಾಟಿ 57,315 ಮತಗಳನ್ನು ಪಡೆದಿದ್ದರು. ಎಸ್‌.ಬಿ.ಪಾಟೀಲ 1962ರ ಸಾರ್ವತ್ರಿಕ ಚುನಾವಣೆಯಲ್ಲಿ ಮೊದಲ ಬಾರಿ ವಿಜಾಪುರ ದಕ್ಷಿಣ ಲೋಕಸಭೆ ಕ್ಷೇತ್ರದಿಂದ ಆಯ್ಕೆಯಾಗಿದ್ದರು. ಬಾಗಲಕೋಟ ಲೋಕಸಭೆ ಕ್ಷೇತ್ರ ಆಗ ವಿಜಯಪುರ ಜಿಲ್ಲೆಯ ಬಾಗಲಕೋಟ, ಜಮಖಂಡಿ, ಮುಧೋಳ, ಬೀಳಗಿ, ಹುನಗುಂದ, ಬದಾಮಿ, ಗುಳೇದಗುಡ್ಡ ಹಾಗೂ ಧಾರವಾಡ ಜಿಲ್ಲೆಯ ರೋಣ ವಿಧಾನಸಭೆ ಕ್ಷೇತ್ರಗಳನ್ನು ಒಳಗೊಂಡಿತ್ತು. ಸತತ ಐದು ದಶಕದ ಕಾಲ 13 ಚುನಾವಣೆಗಳು ಇಲ್ಲಿ ನಡೆದು ಘಟಾನುಘಟಿಗಳೇ ಲೋಕಸಭೆ ಪ್ರವೇಶಿಸಿದ್ದಾರೆ.
ರಾಜಕೀಯ ಇತಿಹಾಸ
ಮೆಟ್ಟಿಲಾಗದ ಪಂಚಾಯಿತಿ
ಪಕ್ಷದ ರಾಜ್ಯಾಧ್ಯಕ್ಷ ಸ್ಥಾನದ ವಿಚಾರ ಬಂದಾಗ ಕಾಂಗ್ರೆಸ್‌ ಅವಕಾಶ ಸಿಕ್ಕಿದ್ದು ಡಾ.ಎಸ್‌.ಬಿ.ನಾಗರಾಳ ಅವರಿಗೆ ಮಾತ್ರ. ನಂತರ ಚಿಮ್ಮನಕಟ್ಟಿ ಹೆಸರು ಕೇಳಿ ಬಂದರೂ ಅವಕಾಶ ಸಿಗಲಿಲ್ಲ. ಈಗ ಎಸ್‌.ಆರ್‌.ಪಾಟೀಲ ಹೆಸರು ಇನ್ನೂ ಚಾಲ್ತಿಯಲ್ಲಿದೆ. ಬಿಜೆಪಿಯಲ್ಲಿ ಶಾಸಕ ಗೋವಿಂದಕಾರಜೋಳ ಹೆಸರು ಇತ್ತಾದರೂ ಅವಕಾಶ ಸಿಕ್ಕಿಲ್ಲ.
ಮ್ಯಾಸೆಡೋನಿಯ
ಮ್ಯಾಸೆಡೋನಿಯ ಎಂಬುದೊಂದು ವಿವಾದಿತ ಹೆಸರು. ಇದು ಈ ಕೆಳಗಿನ ಹಲವು ಪ್ರದೇಶಗಳನ್ನು ಸೂಚಿಸಬಹುದು:
ಗೆಟ್ರೂಡ್ ಬೆಲ್
ಇತಿಹಾಸ ತಜ್ಞೆಯಾಗಿ
1907ರಲ್ಲಿ ಮಾರ್ಚ್ ತಿಂಗಳಿನಲ್ಲಿ ಆಟೋಮನ್ ಸಾಮ್ರಾಜ್ಯಕ್ಕೆ ಪ್ರಯಾಣ ಮಾಡಿ ಅಲ್ಲಿ ಅನಟೋಲಿಯದ ಬಿರ್ಬಿಂಕಿಲಿಸೆನಲ್ಲಿರುವ ಸ್ಮಾರಕ ನೆಲೆಗಳನ್ನು ಉತ್ಖನನ ಮಾಡುತ್ತಿದ್ದ ಬೈಬಲ್ನ ಹೊಸ ಒಡಂಬಡಿಕೆಯ ವಿದ್ವಾಂಸ ಮತ್ತು ಪುರಾತತ್ತ್ವಜ್ಞ ಸರ್ ವಿಲಿಯಂ, ಎಂ. ರಾಮ್ಸ್ಯೆ ಜೊತೆಯಲ್ಲಿ ಉತ್ಖನನ ನಡೆಸಿದಳು. ಉತ್ಖನನದ ಕಾಲಾನುಕ್ರಮಣಿಕೆಯನ್ನು ‘ದಿ ತೌಸಂಡ್ ಅಂಡ್ ದಿ ಒನ್ ಚರ್ಚಸ್’ ಎಂದು ಪ್ರಕಟಿಸಿದಳು. ಈ ಸ್ಮಾರಕಗಳಲ್ಲಿ ಅನೇಕವು ಈಗ ಉಳಿದಿಲ್ಲ. 1909ರ ಜನವರಿಯಲ್ಲಿ ಮೆಸಪೊಟೇಮಿಯಕ್ಕೆ ಪ್ರಯಾಣ ಬೆಳೆಸಿ ಅಲ್ಲಿ ಹಿಟೈಟರ ನಗರ ಕರ್ಕೆಮಿಷ್ನಲ್ಲಿ ಉಖೈದ್ ಅವಶೇಷಗಳ ನಕ್ಷೆಯನ್ನು ರಚಿಸಿ ವಿವರಣೆಯನ್ನು ದಾಖಲಿಸಿದಳು. ಕರ್ಕೆಮಿಷ್ನಲ್ಲಿ ಇಬ್ಬರು ಪುರಾತತ್ತ್ವಜ್ಞರಾದ ಟಿ.ಇ. ಲಾರೆನ್ಸ್‌ ಮತ್ತು ಡೇವಿಡ್ ಜಾರ್ಜ್ ಹ್ಯೂಗರ್ಥ್ ನಡೆಸುತ್ತಿದ್ದ ಉತ್ಖನನದಲ್ಲಿ ಭಾಗವಹಿಸಿದ್ದಳು.
ಕಾಲಕಣ್ಣಿಯ ಕಾಮವ್ವ
ಕಾಲಕಣ್ಣಿ ಕಾಮವ್ವ
ಈಕೆಯ ವೈಯಕ್ತಿಕ ಪೂರ್ವಪರಗಳೊಂದೂ ತಿಳಿದು ಬರುವುದಿಲ್ಲ. "ಕಾಲಕಣ್ಣಿ" ಎಂಬುದು ಸ್ಥಳನಾಮ ವಿಶೇಷಣವೂ, ಕಾಯಕ ಸೂಚಕವೂ ಸ್ಪಷ್ಟವಾಗಿಲ್ಲ. ಆದರೆ ಈಕೆಯ ಕೆಲವು ವಚನಗಳಲ್ಲಿ ಕರಣೇಂದ್ರಿಯಗಳನ್ನು ಲಿಂಗದಲ್ಲಿ ಕಟ್ಟುವ ನಿಷ್ಠೆ, ಗುರು-ಲಿಂಗ-ಜಂಗಮರ ಕಾಲ ಕಟ್ಟುವ ಶ್ರದ್ಧೆ, ಹೆಣ್ಣು-ಗಂಡೆಂಬ ಭೇಧವಿಲ್ಲದೆ ತನು ಮನಗಳ ಪಾವಿತ್ರತೆಯನ್ನು ಎತ್ತಿ ಹಿಡಿಯುವ ಪ್ರಾಮಾಣಿಕತೆ, ಡಾಂಬಿಕ ಭಕ್ತರ ಬಗೆಗಿರುವ ರೊಚ್ಚು ದಂಗು ಬಡಿಸುತ್ತದೆ. ಈಕೆಯ ವಚನಗಳ ಅಂಕಿತ "ನಿರ್ಭೀತಿ ನಿಜಲಿಂಗ". ಈಕೆಯೊಬ್ಬಳು ಗೌಪ್ಯ ವಚನಕಾರ್ತಿಯಾಗಿದ್ದಳು ಎಂದು ನಂಬಲಾಗಿದೆ. ಎನ್ನ ಕರಣಂಗಳ ಲಿಂಗದಲ್ಲಿ ಕಟ್ಟುವೆ ಗುರು ಲಿಂಗ ಜಂಗಮರ ಕಾಲ ಕಟ್ಟುವೆ ವ್ರತಭ್ರಷ್ಟರ ನಿಟ್ಟೊರಸುವೆ ಸುಟ್ಟು ತುರತುರನೆ ತೂರುವೆ ನಿರ್ಭೀತಿ ನಿಜಲಿಂಗದಲ್ಲಿ!
ಬಸವಯ್ಯನವರ ಪುಣ್ಯಸ್ತ್ರೀ ಕಾಳವ್ವೆ
ಬಸವಯ್ಯನವರ ಪುಣ್ಯಸ್ತ್ರೀ ಕಾಳವ್ವೆ
ಕೈ ತಪ್ಪಿ ಕೆತ್ತಲು ಕಾಲಿಗೆ ಮೂಲ ಮಾತ ತಪ್ಪಿ ನುಡಿಯಲು ಬಾಯಿಗೆ ಮೂಲ ವ್ರತಹೀನನ ನೆರೆವುದು ನರಕಕ್ಕೆ  ಮೂಲ ಕರ್ಮಹರ ಕಾಳೇಶ್ವರಾ!
ವರ್ಗ : ವಚನಕಾರರು ವರ್ಗ : ವಚನಸಂಯೋಜನೆ
ಬಿಜಾಪುರ (ಲೋಕ ಸಭೆ ಚುನಾವಣಾ ಕ್ಷೇತ್ರ)
ವಿಜಯಪುರ ಲೋಕಸಭಾ ಕ್ಷೇತ್ರವು ಕರ್ನಾಟಕದ 28 ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು. ಕ್ಷೇತ್ರವು 2008ರಿಂದ ಪರಿಶಿಷ್ಟ ಜಾತಿಯ ಅಭ್ಯರ್ಥಿಗಳಿಗೆ ಮೀಸಲಾಗಿದೆ. ಲೋಕಸಭಾ ಕ್ಷೇತ್ರ(2018)ದಲ್ಲಿ 8,81,422 ಪುರುಷರು ಹಾಗೂ 8,32,396 ಮಹಿಳೆಯರು ಸೇರಿ ಒಟ್ಟು 17,13,818 ಮತದಾರರಿದ್ದಾರೆ.
ಸಂಜೀವ್ ಕುಮಾರ್
ಚಲನಚಿತ್ರ ರಂಗದಲ್ಲಿ
೧೯೬೦ರಲ್ಲಿ ಹಮ್ ಹಿಂದೂಸ್ಥಾನಿ ಚಿತ್ರದ ಮೂಲಕ್ ನಟರಾದ ಸಂಜೀವ್ ಕುಮಾರ್ 1965ರಲ್ಲಿ ನಿಶಾನ್ ಚಿತ್ರದ ಮೂಲಕ ನಾಯಕ ನಟರಾದರು. ಒಮ್ಮೆ ಆತ ಸಂದರ್ಶನದಲ್ಲಿ ಹೇಳಿದ್ದರು. ಇವರು ಚಲನಚಿತ್ರಕ್ಕೆ ನಾಯಕರಾಗಿದ್ದ ಸಂದರ್ಭದಲ್ಲಿ ಕೂಡಾ ಸಿಟಿ ಬಸ್ಸಿನಲ್ಲಿ ಓಡಾಡುತ್ತಿದ್ದರಂತೆ. ಒಂದು ದಿನ ಸ್ಟುಡಿಯೋ ಮುಂದೆ ಈತ ಬಸ್ಸಿನಿಂದ ಇಳಿಯುತ್ತಿದ್ದುದನ್ನು ಆ ಚಿತ್ರದ ನಾಯಕಿ ನಟಿ ನೋಡಿಬಿಟ್ಟಳು. ಅದನ್ನು ನೋಡಿ ಕುಪಿತಗೊಂಡ ಆಕೆ ನಿರ್ಮಾಪಕ-ನಿರ್ದೇಶಕರ ಬಳಿ ಹೋಗಿ ಇಂತಹ ವ್ಯಕ್ತಿಯ ಜೊತೆ ನಾನು ನಟಿಸುವುದಿಲ್ಲ ಎಂದು ಜಗಳವಾಡಿದಳಂತೆ.
ಚಾಟು ವಿಠಲನಾಥ
ರಚನೆಗಳು
ಕನ್ನಡ ಭಾಗವತಕಾರ ಬೇರಾವ ಕವಿಯ ಸ್ಮರಣೆಯನ್ನೂ ಮಾಡಿಲ್ಲ. ಬೇರೆ ಕನ್ನಡ ಕವಿಗಳೂ ಆರನ ಹೆಸರನ್ನು ಸ್ಮರಿಸಿದಂತೆ ತೋರುವುದಿಲ್ಲ. ಹನ್ನೆರಡು ಸಾವಿರ ಪದ್ಯಗಳಷ್ಟು ವಿಸ್ತಾರವಾದ ಈ ಬೃಹದ್ಗ್ರಂಥವನ್ನು ರಚಿಸಿದ ಕವಿಯನ್ನು ಬೇರಾರೂ ಹೆಸರಿಸದಿರುವುದು ವಿಸ್ಮಯಜನಕವಾಗಿದೆ.
ಗೆಡ್ಡೆ
ಗೆಡ್ಡೆಕಾಂಡದ ಒಂದು ಬಗೆಯ ಮಾರ್ಪಾಟು: ನೆಲದೊಳಗೇ ಹುದುಗಿ ಬೆಳೆಯುತ್ತದೆ. ಆಹಾರ ಸಂಗ್ರಹಣೆ ಇದರ ಮುಖ್ಯಕಾರ್ಯ. ಇದರಿಂದಾಗಿ ಇದು ಸಾಮಾನ್ಯವಾಗಿ ದಪ್ಪವಾಗಿಯೂ ರಸಭರಿತವಾಗಿಯೂ ಇರುತ್ತದೆ. ಸಸ್ಯಗಳ ಸಂತಾನಾ ಭಿವೃದ್ಧಿಯಲ್ಲೂ ಇದು ಪಾಲುಗೊಳ್ಳುತ್ತದೆ. ಗೆಡ್ಡೆಯ ಬಾಹ್ಯ ರೂಪ ಕಾಂಡದ ರಚನೆಗಿಂತ ಎಷ್ಟು ಭಿನ್ನವಾಗಿರುತ್ತದೆಂದರೆ ಇದನ್ನು ಕಾಂಡ ಎಂದು ಹೇಳಲು ಇದರ ಒಳರಚನೆಯನ್ನು ಪರೀಕ್ಷಿಸ ಬೇಕಾಗುತ್ತದೆ. ಗೆಡ್ಡೆಯಲ್ಲಿ ಹಲವಾರು ರೂಪಗಳಿವೆ. ಇವುಗಳಲ್ಲಿ ಮುಖ್ಯ ವಾದವು ಪ್ರಕಂದ (ರೈಜೋಮ್), ಟ್ಯೂಬರ್, ಬಲ್ಬ್‌ ಮತ್ತು ಕಂದುಗಳು (ಕಾರ್ಮ್).
ಪ್ರಕಂದ
ನೆಲದ ಒಳಗಡೆ ಭೂಮಿಗೆ ಸಮಾಂತರವಾಗಿ ಬೆಳೆ ಯುವ ಗೆಡ್ಡೆಯಿದು. ಇದರ ಮೇಲೆ ಗೆಣ್ಣು ಮತ್ತು ಅಂತರ್ಗೆಣ್ಣುಗಳಿವೆ. ಗೆಣ್ಣುಗಳ ಸುತ್ತ ಸಣ್ಣ ಸಣ್ಣ ಹುರುಪೆ ರೂಪದ ಎಲೆಗಳಿವೆ. ಎಲೆಗಳ ಕಂಕುಳುಗಳಲ್ಲಿ ಕಂಡುಬರುವ ಕಂಕುಳು ಮೊಗ್ಗುಗಳು ಬೆಳೆದು ಹೊಸ ಕಾಂಡವನ್ನು ಉತ್ಪತ್ತಿ ಮಾಡಬಹುದು. ಉದಾಹರಣೆ: ಅರಿಸಿನ, ಶುಂಠಿ ಇತ್ಯಾದಿ.
ಗೀತಾ ಗೋಪಿನಾಥ್
ವೈಯಕ್ತಿಕ ಜೀವನ
ಗೀತಾ ಗೋಪಿನಾಥ್ ರವರ ಪತಿ ಇಕ್ಬಾಲ್ ಸಿಂಗ್ ಧಲಿವಾಲ್,ಮ್ಯಾಸಚೂಸೆಟ್ಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯ ಅಬ್ದುಲ್ ಲತೀಫ್ ಜಮಾಲ್ ಬಡತನ ನಿವಾರಣಾ ಲ್ಯಾಬ್ ನಲ್ಲಿ ಕಾರ್ಯ ನಿರ್ವಾಹಕ ನಿರ್ದೇಶಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.
ಐ.ಎಮ್.ಎಫ್ ಅಧಿಕಾರ ಸ್ವೀಕಾರ
ಗೀತಾ ಗೋಪೀನಾಥ್ ಇಂಟರ್ನ್ಯಾಷನಲ್ ಮಾನಿಟರಿ ಫಂಡ್ ನ, ಪ್ರಥಮ ಮಹಿಳಾ ಅಧಿಕಾರಿಯಾಗಿ ಅಧಿಕಾರ ಸ್ವೀಕರಿಸಿದರು.
ಆಗಷ್ಟ್ ರಶ್
ಆಗಷ್ಟ್ ರಶ್  2007 ರ ಅಮೆರಿಕಾದ ನಾಟಕಆಧಾರಿತ ಚಲನಚಿತ್ರ,ಇದನ್ನು ಕಿರೆಸ್ಟೆನ್ ಶೆರಿಡ್ಯಾನ್ ನಿರ್ದೇಶಿಸಿದ್ದಾರೆ,ಪೌಲ್ ಕ್ಯಾಸ್ಟ್ರೊ,ನಿಕ್ ಕ್ಯಾಸ್ಟಲ್ ಮತ್ತು ಜೇಮ್ಸ್ ವಿ.ಹಾರ್ಟ್ ಇದನ್ನು ರಚಿಸಿದ್ದರೆ ರಿಚರ್ಡ್ ಬಾರ್ಟೊನ್ ಲೆವಿಸ್ ಇದರ ನಿರ್ಮಾಪಕರಾಗಿದ್ದಾರೆ. ಇದನ್ನು ಚಾರ್ಲ್ಸ್ ಡಿಕೆನ್ಸನ್ ಬರೆದಿರುವ ಆಲಿವರ್ ಟ್ವಿಸ್ಟ್ ನ ಇಲ್ಲಿಯತನಕದ ಪ್ರಸಂಗದ ಮೇಲೆ ಮರು ರಚನೆ ಮಾಡಲಾಗಿದೆ ಎಂದು ಉಲ್ಲೇಖಿಸಲಾಗುತ್ತದೆ
ಬ್ಯಾಟಲ್‌ಸ್ಟಾರ್ ಗ್ಯಾಲಕ್ಟಿಕಾ
ಮರುಹುಟ್ಟಿಗಾಗಿ ಮಾಡಿದ ಪ್ರಯತ್ನಗಳು
ರಿಚರ್ಡ್ ಹ್ಯಾಚ್ ೧೯೯೮ - ೯೯ರಲ್ಲಿ ದೃಶ್ಯವೊಂದರ ಪ್ರದರ್ಶನವನ್ನು ತೋರಿಸಿದರು, ಅದರಲ್ಲಿ ಮೂಲ ಸರಣಿಯ ಅನೇಕ ನಟರು ವಿಶೇಷ ಪರಿಣಾಮದ ಕಲಾವಸ್ತುವಿನ ಮಿಶ್ರಣದೊಂದಿಗೆ ಅಭಿನಯಿಸಿದ್ದರು. ಈ ವೀಡಿಯೊವನ್ನು 'ಬ್ಯಾಟಲ್‌ಸ್ಟಾರ್ ಗ್ಯಾಲಕ್ಟಿಕಾ: ದಿ ಸೆಕಂಡ್ ಕಮಿಂಗ್''  ಎಂಬ ಶಿರ್ಷಿಕೆ ಕೊಟ್ಟು, ಕೆಲವು ವೈಜ್ಞಾನಿಕ ಕಥಾ ಅಧಿವೇಶನಗಳಲ್ಲಿ ಪ್ರದರ್ಶಿಸಿದರು, ಆದರೆ ಯಾವುದೇ ಹೊಸ ಸರಣಿಯ ಉದಯವಾಗಲಿಲ್ಲ.
ಅಂತರ್ಜಾಲ ಕಂತುಗಳು: ವಿರೋಧ
ಪ್ರತಿ ಹತ್ತು ವೆಬಿಸೋಡ್‌ಗಳು ಸುಮಾರು ಮೂರು ನಿಮಿಷಗಳಷ್ಟು ಉದ್ದವಿರುತ್ತಿದ್ದವು ಮತ್ತು ಅವುಗಳು ಯು.ಎಸ್. ನ ಅವಧಿ ೩ ರ ಪ್ರಾಯೋಗಿಕ ಪ್ರಸಾರವನ್ನು ಮುಂದುವರೆಸುತ್ತಾ ವಾರದಲ್ಲಿ ಎರಡು ಸಲ ಬಿಡುಗಡೆಗೊಳ್ಳುತ್ತಿದ್ದವು,
ಕಾಮಿಕ್ ಪುಸ್ತಕಗಳು
೧೯೭೮ ಮತ್ತು ೧೯೮೧ರ ಮಧ್ಯೆ ಇದರ ಆಧಾರದ ಮೇಲೆ ಮಾರ್ವೆಲ್ ಕಾಮಿಕ್ಸ್ ಎಂಬ ೨೩-ಸರಣಿಯ ಕಾಮಿಕ್ ಪುಸ್ತಕಗಳನ್ನು ಪ್ರಕಟಿಸಿತು. ವಾಲ್ಟ್ ಸಿಮನ್ಸನ್ ಅವರು ನಂತರದಲ್ಲಿ ಥೋರ್ ಅನ್ನು ರಚಿಸಿ ಬರೆದರು, ಮತ್ತು ಮಾರ್ವೆಲ್‌ನ ಸ್ಟಾರ್ ವಾರ್ಸ್  ಕಾಮಿಕ್‌ನ ಮೇಲೆ ಹಿಡಿತವನ್ನು ಹೊಂದಿದ್ದರು, ಸರಣಿಯ ಮುಕ್ತಾಯಕ್ಕೂ ಸಹ ಅವರೇ ಕಲಾವಿದರಾಗಿದ್ದರು. ಮ್ಯಾಕ್ಸಿಮ್ ಪ್ರೆಸ್ ಪ್ರಕಟಿಸಿದ ಇತರೆ ಕಾಮಿಕ್‌ಗಳೆಂದರೆ, ಗ್ರ್ಯಾಂಡ್‌ಡ್ರೀಮ್ಸ್, ಲುಕ್-ಇನ್ ಮ್ಯಾಗಝಿನ್, ರಿಯಲ್ಮ್ ಪ್ರೆಸ್ ಮತ್ತು, ಇತ್ತೀಚೆಗಿನ, ಡೈನಮೈಟ್ ಕಾಮಿಕ್ಸ್. ಈ ಎಲ್ಲಾ ಸರಣಿಗಳಲ್ಲಿ, ಮಾರ್ವೆಲ್‌‌ನಿಂದ ರಚಿತವಾದ ಗ್ರಾಂಡ್‌ಡ್ರೀಮ್ಸ್ ಮತ್ತು ಲುಕ್-ಇನ್ ಸರಣಿಗಳ ಕಥೆ ಮಾತ್ರ ಸಂಪೂರ್ಣವಾಗಿವೆ ಮತ್ತು ಕಥೆಯನ್ನು ಮುಕ್ತಾಯವನ್ನು ಮಾಡಲಾಗಿದೆ. ಉಳಿದ ಎಲ್ಲಾ ಸರಣಿಗಳು ಯಾವುದೋ ಒಂದು ಕಾರಣಕ್ಕೆ ರದ್ದಾಗಿವೆ.
ಡೈನಮೈಟ್ ಎಂಟರ್ಟೈನ್ಮೆಂಟ್ ಪ್ರಸ್ತುತ ಕ್ಲಾಸಿಕ್ ಮತ್ತು ಪುನರ್ಕಲ್ಪಿತ ಬ್ಯಾಟಲ್‌ಸ್ಟಾರ್ ಗ್ಯಾಲಕ್ಟಿಕಾ ಸರಣಿಯನ್ನಾಧರಿಸಿದ ಕಾಮಿಕ್ ಪುಸ್ತಕಗಳನ್ನು ಪ್ರಕಟಿಸಿದೆ. ಜೂನ್, ೨೦೦೯ರಂದು, ಡೈನಮಿಕ್ ಎಂಟರ್ಟೈನ್ಮೆಂಟ್ ಗ್ಯಾಲಕ್ಟಿಕಾ ೧೯೮೦  ಕಾಮಿಕ್ ಸರಣಿಯ ಬಿಡುಗಡೆಯನ್ನು ಪ್ರಕಟಿಸಿತು. ಅದು ಮಾರ್ಕ್ ಗುಗ್ಗೆನ್‌ಹೇಮ್‌ರಿಂದ ರಚಿಸಲ್ಪಟ್ಟಿದ್ದು ಮೂಲಸರಣಿಯ ಪುನರ್‌ಕಲ್ಪನೆಯಾಗಿದ್ದು, ಆಗಸ್ಟ್ ೨೦೦೯ರಲ್ಲಿ ಬಿಡುಗಡೆಯಾಗುವ ಯೋಜನೆ ಹೊಂದಿತ್ತು.
ಆಟಗಳು
ಮೂಲ ಸರಣಿಯು ಬ್ಯಾಟಲ್‌ಸ್ಟಾರ್ ಗ್ಯಾಲಕ್ಟಿಕಾ ಬೋರ್ಡ್ ಗೇಮ್‌ನಿಂದ ಪ್ರೇರಿತಗೊಂಡಿದೆ. ತರಬೇತಿ ಸಮಯದಲ್ಲಿ ಈ ಆಟವನ್ನು ಪ್ರಾರಂಭಿಸಲಾಯಿತು, ಇದರಲ್ಲಿ ಎರಡರಿಂದ ನಾಲ್ಕು ಆಟಗಾರರು ತಂತ್ರಗಾರಿಕೆಗಳನ್ನು ಸಿಲೋನ್ ದಾಳಿಕಾರನನ್ನು ವಶಪಡಿಸಿಕೊಳ್ಳುವುದಕ್ಕಾಗಿ ಬಳಸಬೇಕಾಗುತ್ತದೆ. ಕೌಶಲ್ಯವುಳ್ಳ ಈ ಆಟವು ಟೆರ್ರೈನ್ ಅಂಶಗಳನ್ನು ಒಳಗೊಂಡಿದೆ ಮತ್ತು ವಿಶೇಷ-ಸಾಮರ್ಥ್ಯವುಳ್ಳ ಕಾರ್ಡ್‌ಗಳು ಆಟಗಾರರಿಗೆ ಅನುಕೂಲಕರವಾಗಿವೆ.
೧೯೭೯ರಲ್ಲಿ ಫೈಟರ್ ಕಂಬಾಟ್ ಆಧಾರಿತ ಟೇಬಲ್ ಕವುಂಟರ್ ಫೀಸ್ ಆಟವನ್ನು ಬ್ಯಾಟಲ್‌ಸ್ಟಾರ್ ಗ್ಯಾಲಕ್ಟಿಕಾ ಗಾಗಿ FASA ಬಿಡುಗಡೆಮಾಡಿತು, ಇದು ದಾಳಿಯಿಂದ ಮತ್ತು ಅದರ ರಕ್ಷಣೆಯಿಂದ ಪ್ರಾರಂಭವಾದ ಗ್ಯಾಲಕ್ಟಿಕಾ ಮತ್ತು ಬೇಸ್‌ಸ್ಟಾರ್‌ ಅನ್ನು ಒಳಗೊಂಡಿದೆ. ವಿಪೆರ್ಸ್ ಮತ್ತು ರೈಡೆರ್ಸ್‌ಗಾಗಿ ಕವುಂಟರ್‌ಗಳು ಕೇವಲ MKII ವಿಪೆರ್ ಮತ್ತು ರೈಡೆರ್ MKI ಅಲ್ಲದೆ ಮೂರು ನಮೂನೆ ಆವೃತ್ತಿಗಳಾದ MKI/MKII/MKIII ಯನ್ನೂ ಒಳಗೊಂಡಿವೆ.
ಬ್ಯಾಟಲ್‌ಸ್ಟಾರ್ ಗ್ಯಾಲಕ್ಟಿಕಾ ರೋಲ್ ಪ್ಲೇಯಿಂಗ್ ಆಟವನ್ನು ಆಗಸ್ಟ್ ೨೦೦೭ರಲ್ಲಿ ಮಾರ್ಗರೇಟ್ ವೀಸ್ ಪ್ರೊಡಕ್ಷನ್‌ರವರಿಂದ  ಜೆನ್ ಕೋನ್‌ನಲ್ಲಿ ಬಿಡುಗಡೆ ಮಾಡಲಾಯಿತು.
ಗೆಣಸಿನ ಕುಟುಂಬ
ಕಾಲೋನಿಕ್ಟಿಯಾನ್
ಕಾಲೋನಿಕ್ಟಿಯಾನ್ ಎಂಬ ಅಡರುಬಳ್ಳಿ ಕರ್ನಾಟಕದ ಕಾಡಿನಲ್ಲಿ ಕಾಣಬರುತ್ತದೆ. ಬಿಳಿಯ ಬಣ್ಣದ ಮತ್ತು ಮಧುರವಾದ ಪರಿಮಳವನ್ನು ಪಡೆದಿರುವ ಇದರ ಹೂಗಳು ರಾತ್ರಿಯಲ್ಲಿ ಅರಳುವುದರಿಂದ ಹಾಗೂ ಚಂದ್ರನ ಬೆಳಕಿರುವಾಗ ಅಧಿಕವಾಗಿ ಹೂಗಳನ್ನು ಬಿಡುತ್ತದೆ ಎಂಬ ಪ್ರತೀತಿ ಇರುವುದರಿಂದ ಇದನ್ನು ಚಂದ್ರಕಾಂತಿ ಅಥವಾ ಚಂದ್ರಪುಷ್ಪ (ಮೂನ್ ಫ್ಲವರ್) ಎಂದು ಹೇಳುತ್ತಾರೆ. ಇದರ ಬೀಜಗಳು ಹಳದಿಯಾಗಿರುತ್ತವೆ. ಇದರಲ್ಲಿ ಕೆಲವು ಪ್ರಭೇದಗಳನ್ನು ಉದ್ಯಾನಗಳಲ್ಲಿ ಅಂದಕ್ಕಾಗಿ ಬೆಳೆಸುವುದುಂಟು.
ಕಚ್ಚುಕಂಬಿ
ಮೊದಲ ಕಚ್ಚುಕಂಬಿಗಳನ್ನು ಹಗ್ಗ, ಮೂಳೆ, ಕೊಂಬು, ಅಥವಾ ಗಟ್ಟಿ ಕಟ್ಟಿಗೆಯಿಂದ ತಯಾರಿಸಲಾಗಿತ್ತು. ಕ್ರಿ.ಪೂ. ೧೩೦೦ ಮತ್ತು ೧೨೦೦ರ ನಡುವೆ ಲೋಹದ ಕಚ್ಚುಕಂಬಿಗಳು ಬಳಕೆಗೆ ಬಂದವು, ಮೂಲತಃ ಇವನ್ನು ಕಂಚಿನಿಂದ ತಯಾರಿಸಲಾಗುತ್ತಿತ್ತು. ಆಧುನಿಕ ಕಾಲದಲ್ಲಿ, ಸುಮಾರು ೧೯೪೦ರ ವರೆಗೆ ನಿಕಲ್ ಒಲವುಳ್ಳ ವಸ್ತುವಾಗಿತ್ತು, ಮತ್ತು ಆಮೇಲೆ ಅದರ ಬದಲಿಗೆ ತುಕ್ಕುರಹಿತ ಉಕ್ಕು ಹೆಚ್ಚಾಗಿ ಬಂದಿತು. ಕುದುರೆಯ ಬಾಯಿಯಲ್ಲಿ ಲಾಲೋತ್ಪಾದನೆಯನ್ನು ಪ್ರೋತ್ಸಾಹಿಸಲು ಕೆಲವು ಕಚ್ಚುಕಂಬಿಗಳಲ್ಲಿ ತಾಮ್ರ, ಓರ್‌ಗಾನ್ ಮತ್ತು ತಂಪಾಗಿ ಸುರುಳಿಸುತ್ತಿದ ಉಕ್ಕನ್ನು ಸೇರಿಸಲಾಗುತ್ತದೆ. ಇದು ಹೆಚ್ಚು ಮೃದುವಾದ ಬಾಯಿಯನ್ನು ಮತ್ತು ಹೆಚ್ಚು ಸಡಿಲಾದ ದವಡೆಯನ್ನು ಪ್ರೋತ್ಸಾಹಿಸುತ್ತದೆ. ಕಚ್ಚುಕಂಬಿಗಳನ್ನು ರಬ್ಬರು ಅಥವಾ ಪ್ಲಾಸ್ಟಿಕ್‍ನಂತಹ ಇತರ ವಸ್ತುಗಳಿಂದ ಕೂಡ ತಯಾರಿಸಬಹುದು, ಕೆಲವೊಮ್ಮೆ ಲೋಹಗಳ ಸಂಯೋಜನೆಯಲ್ಲಿ ತಯಾರಿಸಲಾಗುತ್ತದೆ.
ಸಿರಿಯಾದ ಧ್ವಜ
ಬಾಥಿಸ್ಟ್ ಧ್ವಜಗಳು
೧೯೬೩ ರ ಬಾಥಿಸ್ಟ್ ದಂಗೆಯ ನಂತರ, ಧ್ವಜವನ್ನು ಅದರ ಕ್ರಾಂತಿಕಾರಿ ಕಮಾಂಡ್ ಕೌನ್ಸಿಲ್ ೮ ಮಾರ್ಚ್ ೧೯೬೩ ರಂದು ಅಂಗೀಕರಿಸಿತು ಮತ್ತು ೧ ಜನವರಿ ೧೯೭೨ ರವರೆಗೆ ಬಳಸಲಾಯಿತು. ೧೯೬೩ ರಲ್ಲಿ, ಬಾಥಿಸ್ಟ್ ಆಡಳಿತವು ಇರಾಕ್‌ನಲ್ಲಿಯೂ ಅಧಿಕಾರಕ್ಕೆ ಬಂದಿತು ಮತ್ತು ಈಜಿಪ್ಟ್, ಸಿರಿಯಾ ಮತ್ತು ಇರಾಕ್ ನಡುವೆ ಮತ್ತೊಮ್ಮೆ ಒಕ್ಕೂಟವನ್ನು ರಚಿಸುವ ಸಲುವಾಗಿ ಎರಡು ಬಾಥಿಸ್ಟ್ ಸರ್ಕಾರಗಳು ಕೈರೋದಲ್ಲಿ ಮಾತುಕತೆಗಳನ್ನು ಪ್ರಾರಂಭಿಸಿದವು. ನವೆಂಬರ್ ೧೯೬೩ ರಲ್ಲಿ ಇರಾಕಿ ಬಾಥಿಸ್ಟ್ ಸರ್ಕಾರವನ್ನು ಉರುಳಿಸಿದ ನಂತರ ಈ ಪ್ರಕ್ರಿಯೆಯು ವಿಫಲವಾಯಿತು ಆದರೆ ಸಿರಿಯಾ ಮತ್ತು ಇರಾಕ್ ಎರಡೂ ಒಕ್ಕೂಟವನ್ನು ಪ್ರತಿನಿಧಿಸಲು ಹೊಸ ಧ್ವಜವನ್ನು ಅಳವಡಿಸಿಕೊಂಡವು. ಈ ಧ್ವಜವು ಯುಎಆರ್‌ನ ಧ್ವಜಕ್ಕಿಂತ ಹೆಚ್ಚು ಭಿನ್ನವಾಗಿರಲಿಲ್ಲ, ಫೆಡರೇಶನ್‌ಗೆ ಇರಾಕ್‌ನ ಸೇರ್ಪಡೆಯನ್ನು ಪ್ರತಿನಿಧಿಸುವ ಸಲುವಾಗಿ ಎರಡು ನಕ್ಷತ್ರಗಳಿಂದ ಮೂರಕ್ಕೆ ಮಾತ್ರ ಬದಲಾವಣೆ ಮಾಡಲಾಗಿತ್ತು. ಮೂರು ನಕ್ಷತ್ರಗಳು ಈಜಿಪ್ಟ್, ಸಿರಿಯಾ ಮತ್ತು ಇರಾಕ್ನ ಏಕತೆಯನ್ನು ಪ್ರತಿನಿಧಿಸುತ್ತವೆ, ಹಾಗೆಯೇ ಬಾಥಿಸಂನ ಮೂರು ಸ್ತಂಭಗಳು: ಏಕತೆ, ಸ್ವಾತಂತ್ರ್ಯ ಮತ್ತು ಸಮಾಜವಾದವನ್ನು  ಪ್ರತಿನಿಧಿಸುತ್ತವೆ.
ಕಲ್ಕಿ ಭಗವಾನ್
ನವೆಂಬರ್ ೨೦೧೯ ರಲ್ಲಿ, ಅವರು ಹೃದಯಾಘಾತದಿಂದ ಬಳಲುತ್ತಿದ್ದರು.
ವಂಚನೆಯ ಆರೋಪಗಳು ಮತ್ತು ವೈಟ್ ಲೋಟಸ್ ಕಾಂಗ್ಲೋಮರೇಟ್ ಸ್ಥಾಪನೆ
ಆಧ್ಯಾತ್ಮಿಕ ಆಂದೋಲನವು ಹೆಚ್ಚು ಜನಪ್ರಿಯವಾಗುತ್ತಿದ್ದಂತೆ ಕಲ್ಕಿ ಭಗವಾನ್ ಮತ್ತು ಅಮ್ಮಾ ಭಗವಾನ್ ಅವರು ನಿಗಮಗಳು ಅಥವಾ ಸಂಸ್ಥೆಗಳನ್ನು ಸ್ಥಾಪಿಸಿದರು. ( ವೈಟ್ ಲೋಟಸ್ ಕಾಂಗ್ಲೋಮೆರೇಟ್‌ನ ಅಡಿಯಲ್ಲಿ) ಇದು ಗುಂಪಿನ ಉತ್ಸಾಹಿ ಅನುಯಾಯಿಗಳಿಂದ ದತ್ತಿ ದೇಣಿಗೆಗಳನ್ನು ನೀಡುತ್ತದೆ. ಅನುಯಾಯಿಗಳು ತಾವು ಹೂಡಿಕೆ ಮಾಡಿದ  ಹಣವು ಚಳುವಳಿಯನ್ನು ಬಲಪಡಿಸುತ್ತದೆ ಮತ್ತು ಅಂತಿಮವಾಗಿ ಜನಸಾಮಾನ್ಯರಿಗೆ ಜ್ಞಾನೋದಯವನ್ನು ತರುತ್ತದೆ ಎಂದು ನಂಬಿದ್ದರು. ದುರದೃಷ್ಟವಶಾತ್, ಈ ಹಣವನ್ನು ವೈಯಕ್ತಿಕ ಸ್ವತ್ತುಗಳನ್ನು ಖರೀದಿಸಲು ಬಳಸಲಾಯಿತು. ವಿವಿಧ ಖಾಸಗಿ ಕಂಪನಿಗಳು ಮತ್ತು ವ್ಯಾಪಾರ ಘಟಕಗಳನ್ನು ರೂಪಿಸಲು ವರ್ಗಾಯಿಸಲಾಯಿತು.
ಸಂಚಾರ ಕೈಬಿಟ್ಟ ಭಕ್ತರು
ನವೆಂಬರ್ ೨೦೦೯ ರಲ್ಲಿ ಎನ್‌ಕೆವಿ ಕೃಷ್ಣ, ಆನಂದಗಿರಿ ಮತ್ತು ವಿಮಲಕೀರ್ತಿ ಸೇರಿದಂತೆ ಹಿರಿಯ ಬೋಧಕರಲ್ಲಿ ೨೫ ಮಂದಿ ಕಲ್ಕಿ ಮತ್ತು ಅಮ್ಮಾ ಭಗವಾನ್‌ನಿಂದ ವಿಘಟಿತರಾಗಿ ತಮ್ಮದೇ ಆದ ಸಂಸ್ಥೆಯನ್ನು ರಚಿಸಿದಾಗ ಗಮನಾರ್ಹ ಬದಲಾವಣೆಯಾಯಿತು. ಅದಕ್ಕೆ ಅವರು 'ಒನ್ ವರ್ಲ್ಡ್ ಅಕಾಡೆಮಿ' ಎಂದು ಹೆಸರಿಸಿದರು.
ಸಂಸ್ಥೆಯ ವಿರುದ್ಧ ಆರೋಪ
ಭಾರತೀಯ ಮಾಧ್ಯಮಗಳಲ್ಲಿ, ಕಲ್ಕಿ ಭಗವಾನ್ ವಿರುದ್ಧ ದುರ್ವರ್ತನೆ ಮತ್ತು ಅವರ ಆಶ್ರಮದೊಳಗೆ ಚಟುವಟಿಕೆಗಳನ್ನು ನಡೆಸಲಾಗುತ್ತಿದೆ ಎಂದು ವಿವಿಧ ಆರೋಪಗಳಿವೆ. ಇವುಗಳು ಸೇರಿವೆ:
ಕಲ್ಕಿ ಪಂಥದ ಆರಂಭಿಕ ಟೀಕೆಗಳು
ಈಗ ಶಿಮ್ಲಾದ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಅಡ್ವಾನ್ಸ್ಡ್ ಸ್ಟಡಿ ನಿರ್ದೇಶಕರಾಗಿರುವ ಪ್ರೊಫೆಸರ್ ಮಕರಂದ್ ಪರಾಂಜಪೆ ಅವರು ೧೯೯೭ ರಲ್ಲಿ ಆಂಧ್ರಪ್ರದೇಶದ ವಿಜಯಕುಮಾರ್ ಅವರ ಕಾಲೋನಿಯಲ್ಲಿ ನಡೆದ ' ದರ್ಶನ ' ಸಮಾರಂಭದಲ್ಲಿ ಪಾಲ್ಗೊಂಡಾಗ ತಮ್ಮ ಅನುಭವವನ್ನು ವಿವರಿಸಿದರು. ಅವರ ಭೇಟಿಯ ನಂತರ, ಮಕರಂದ್ ಪರಾಂಜಪೆಯವರು ಚಳುವಳಿಯನ್ನು ಹೊಸ 'ಧರ್ಮ' ಅಥವಾ ಕನಿಷ್ಠ ಹೊಸ 'ಪಂಥ' ಎಂದು ವಿವರಿಸಿದರು; ವಿಜಯ್‌ಕುಮಾರ್ ಅವರ ಸ್ವಂತ ಸನ್ಯಾಸಿಗಳ ಮೂಲಕ ಸೇವೆ ಸಲ್ಲಿಸಿದ 'ಜೀವಂತ ದೇವರು'; ಮತ್ತು ಪವಾಡಗಳ ಕಥೆಗಳೊಂದಿಗೆ. ಪರಾಂಜಪೆಯವರು "ನಮ್ಮ ಚಳುವಳಿಯನ್ನು ಯಾರೂ ಹತ್ತಿಕ್ಕಲು ಸಾಧ್ಯವಿಲ್ಲ" ಎಂದು ಹೇಳುವ ಅನುಯಾಯಿಗಳಲ್ಲಿ ಒಬ್ಬರನ್ನು ಉಲ್ಲೇಖಿಸುತ್ತಾರೆ; ಮತ್ತು ಕಲ್ಕಿ ಭಕ್ತರು ಮತಾಂಧರು "...ಮತ್ತು ಕಲ್ಕಿಗಾಗಿ ತಮ್ಮ ಪ್ರಾಣವನ್ನು ಅರ್ಪಿಸುತ್ತಾರೆ, ಆದರೆ ಅವರ ನಂಬಿಕೆಯಿಂದ ಎಂದಿಗೂ ಕದಲುವುದಿಲ್ಲ." ಕಲ್ಕಿಯ ಅನುಯಾಯಿಯ ವೈಯಕ್ತಿಕ ಆವಿಷ್ಕಾರವು ಬಾಹ್ಯ ಅಧಿಕಾರದಿಂದ ಸ್ವಾತಂತ್ರ್ಯವನ್ನು ಉಂಟುಮಾಡುವುದಿಲ್ಲ ಎಂದು ಪರಾಂಜಪೆ ಟೀಕಿಸಿದ್ದಾರೆ. ಬದಲಿಗೆ, ಅವರು ಹೇಳುತ್ತಾರೆ, ಇದು ಪಂಥದ ಅಧಿಕೃತ ತತ್ವಗಳಿಗೆ ಅನುಗುಣವಾಗಿದೆ, ಅದು ತನ್ನ ಅನುಯಾಯಿಗಳ ಮೇಲೆ ಬಿಗಿಯಾದ ನಿಯಂತ್ರಣವನ್ನು ಹೇಗೆ ನಿರ್ವಹಿಸುತ್ತದೆ.
ದೇವಮಾನವ ಎಂದು ಹೇಳಿಕೊಳ್ಳುತ್ತಾರೆ
ದೇವಮಾನವನಾಗಿ ವಿಜಯ್‌ಕುಮಾರ್ ಹಲವಾರು ಹಕ್ಕು ಮತ್ತು ಭವಿಷ್ಯ ನುಡಿದಿದ್ದಾರೆ. ಎ ಬೆಟರ್ ವರ್ಲ್ಡ್ ಟಿವಿಗಾಗಿ ಮಿಚೆಲ್ ಜೇ ರಾಬಿನ್ ಅವರೊಂದಿಗೆ ೨೦೦೫ ರ ವೀಡಿಯೊ ಸಂದರ್ಶನದಲ್ಲಿ, ಅವರು ಸಾಮರ್ಥ್ಯದಂತಹ ಅಲೌಕಿಕ ಶಕ್ತಿಗಳನ್ನು ಹೊಂದಿದ್ದಾರೆಂದು ಹೇಳಿಕೊಂಡರು:
ಪರ್ಯಾಯ ಹೆಸರುಗಳು
ಕಲ್ಕಿ ಭಗವಾನ್ (ಜನನ ವಿಜಯಕುಮಾರ್ ನಾಯ್ಡು ) ಅವರನ್ನು ಅವರ ಅನುಯಾಯಿಗಳು ಶ್ರೀ ಭಗವಾನ್ ಎಂದು ಕರೆಯಲಾಗುತ್ತದೆ ಮತ್ತು ಕಲ್ಕಿ ಭಗವಾನ್ ಎಂದು ಜನಪ್ರಿಯವಾಗಿ ಕರೆಯಲಾಗುತ್ತದೆ. ಅವರನ್ನು ಸರಳವಾಗಿ ಕಲ್ಕಿ ಎಂದು ಕರೆಯಲಾಗುತ್ತದೆ ಮತ್ತು ಭಗವಾನ್ ಈಶ್ವರ ಮತ್ತು ಮುಕ್ತೇಶ್ವರ ಸೇರಿದಂತೆ ಹಲವಾರು ಇತರ ಹೆಸರುಗಳು. ಸಂಸ್ಕೃತದಲ್ಲಿ ಮುಕ್ತೇಶ್ವರ ಎಂದರೆ 'ಮೋಕ್ಷದ ಅಧಿಪತಿ'.
ಆರಂಭಿಕ ಜೀವನ
ವಿಜಯ್ ಕುಮಾರ್ ನಾಯ್ಡು ಶ್ರೀಮತಿ ಪದ್ಮಾವತಿ ಅವರನ್ನು೯ ಜೂನ್ ೧೯೭೭ ರಂದು ವಿವಾಹವಾದರು. ಇದು ಕುಟುಂಬದಲ್ಲಿ ಹಿರಿಯರು ನಿರ್ಧರಿಸುವ ಮದುವೆಗಳಿಗೆ ಭಾರತದಲ್ಲಿ ಪ್ರಚಲಿತದಲ್ಲಿರುವ ಸಾಂಪ್ರದಾಯಿಕ ಪದ್ಧತಿಯನ್ನು ಅನುಸರಿಸಿ ಏರ್ಪಡಿಸಿದ ಮದುವೆಯಾಗಿದೆ. ತಮ್ಮ ವಿದ್ಯಾರ್ಥಿಗಳಿಂದ ಅಮ್ಮಾ ಎಂದು ಸಂಬೋಧಿಸಲ್ಪಡುವ ಪದ್ಮಾವತಿ, ಒನ್‌ನೆಸ್ ಎಂಬ ಆಧ್ಯಾತ್ಮಿಕ ಸಂಸ್ಥೆಯನ್ನು ಕಟ್ಟುವಲ್ಲಿ ಆಸಕ್ತಿ ಮತ್ತು ಭಾಗವಹಿಸುವಿಕೆಯನ್ನು ತೆಗೆದುಕೊಳ್ಳುತ್ತಾರೆ.
ಆರೋಗ್ಯ
೨೦೧೨-೨೦೧೩ರ ಅವಧಿಯಲ್ಲಿ, ಕಲ್ಕಿ ಭಗವಾನ್ ಅವರು ತೀವ್ರ ಅನಾರೋಗ್ಯದಿಂದ ಬಳಲುತ್ತಿದ್ದರು ಮತ್ತು ಚೆನ್ನೈನ ಅಪೋಲೋ ಆಸ್ಪತ್ರೆಯಲ್ಲಿ ತೆರೆದ ಹೃದಯ ಶಸ್ತ್ರಚಿಕಿತ್ಸೆಗೆ ಒಳಗಾಗಿದ್ದರು.
ಅಕ್ಟೋಬರ್ ೨೦೧೬ ರಲ್ಲಿ, ಕಲ್ಕಿ ಭಗವಾನ್ ಅವರನ್ನು ಮತ್ತೆ ಅನಾರೋಗ್ಯದ ಕಾರಣ ಚೆನ್ನೈನ ಅಪೋಲೋ ಆಸ್ಪತ್ರೆಗೆ ದಾಖಲಿಸಲಾಯಿತು. ನಗರದ ಹೊರವಲಯದಲ್ಲಿರುವ ನೇಮಮ್‌ನಲ್ಲಿರುವ ಅವರ ಆಶ್ರಮದಿಂದ ಅವರು ಅಸ್ವಸ್ಥತೆಯ ಬಗ್ಗೆ ದೂರಿದ ನಂತರ ಅವರನ್ನು ಆಸ್ಪತ್ರೆಗೆ ಸಾಗಿಸಲಾಯಿತು.
ಜರಾಸಂಧ
ಜರಾಸಂಧ ವಧೆ
ವರ್ಗ:ಮಹಾಭಾರತದ ಪಾತ್ರಗಳು
ಕೆಲ್ವಿನ್
ಬಾಹ್ಯ ಸಂಪರ್ಕಗಳು
ವರ್ಗ:ಭೌತಶಾಸ್ತ್ರ ವರ್ಗ:ಉಷ್ಣ ಬಲವಿಜ್ಞಾನ
ಬಂಥನಾಳ ಶಿವಯೋಗಿಗಳು
ಪೀಠಾಧಿಪತಿ
ವೃಷವಲಿಂಗ ಸ್ವಾಮಿಗಳಿಂದ ಸ್ಥಾಪಿತವಾದ ವಿಜಯಪುರ ಜಿಲ್ಲೆಯ ಇಂಡಿ ತಾಲೂಕಿನ ಬಂಥನಾಳ ಗ್ರಾಮದ ಶ್ರೀಮಠವು ಧಾರ್ಮಿಕ ಮತ್ತು ರಾಷ್ಟ್ರಧರ್ಮದ ಕಾರ್ಯಗಳಿಂದ ಇತಿಹಾಸ ಪುಟದಲ್ಲಿ ಅಚ್ಚಳಿಯದೆ ಉಳಿದಿದೆ. ಶ್ರೀಮಠ ಪೀಠಾಧಿಪತಿಗಳಾದ ಶ್ರೀ ಸಂಗನಬಸವ ಸ್ವಾಮೀಜಿ ಈ ಭಾಗದ ಶೈಕ್ಷಣಿಕ ಕ್ರಾಂತಿಗೆ ಮುನ್ನುಡಿ ಬರೆದರು.
ಶಿಕ್ಷಣ ಸೇವೆ
ಶೈಕ್ಷಣಿಕವಾಗಿ ಹಿಂದೆ ಉಳಿದಿದ್ದ ವಿಜಯಪುರದಲ್ಲಿ ಶಿಕ್ಷಣ ಸಂಸ್ಥೆಗಳನ್ನು ಕಟ್ಟಿದರು ಅವುಗಳು ಇಂದು ಶತಮಾನ ಸಂಭ್ರಮದಲ್ಲಿದ್ದು ಶ್ರೀಗಳ ಕೀರ್ತಿ ಕಿರೀಟಗಳು. ವಿಜಯಪುರ ಜಿಲ್ಲೆಯಲ್ಲಿ ಇಂದು‌ಹಲವಾರು ಶಿಕ್ಷಣ ಸಂಸ್ಥೆಗಳು ಶಾಲಾ ಕಾಲೇಜು ತಲೆ ಎತ್ತಲು ಕಾರಣ ಅವರು ಅಂದು ಕೊಟ್ಟ ಸ್ಪೂರ್ತಿಯ ಕರೆ. ಶೈಕ್ಷಣಿಕ ಕ್ರಾಂತಿ ಮಾಡಿ ಮಠಗಳ ‌ಮೂಲಕ ರಾಷ್ಟ್ರಾಭಿಮಾನ ಹೆಚ್ಚಿಸಿದ, ಸ್ವಾತಂತ್ರ್ಯ ಹೋರಾಟಗಾರರ ಬೆಂಬಲಕ್ಕೆ ನಿಂತು ಅವರಿಗೆ ಆಶ್ರಯ ನೀಡಿ ಹೋರಾಟಕ್ಕೆ ಅಣಿಯಾದ ಧೀರ ಸನ್ಯಾಸಿ ಈ ನಮ್ಮ ಬಂಥನಾಳ ಸಂಗನವಸವ ಶಿವಯೋಗಿಗಳು.
ಕೃಪಾಚಾರ್ಯ
ಕೃಪಾಚಾರ್ಯ ಮಹಾಭಾರತದಲ್ಲಿ ಒಂದು ಪ್ರಮುಖ ಪಾತ್ರ. ಇವನು ಹಸ್ತಿನಾಪುರದಲ್ಲಿ ರಾಜಕುವರರಿಗೆ ವಿದ್ಯೆ ಕಲಿಸುತ್ತಿದ್ದನು. ಆಸ್ಥಾನಪುರೋಹಿತನೂ ಆಗಿದ್ದನು. ಇವನ ತಂಗಿ ಕೃಪಿಯನ್ನು ದ್ರೋಣಾಚಾರ್ಯರು ಮದುವೆಯಾಗುತ್ತಾರೆ.ಇವನು ಏಳು ಜನ ಚಿರಂಜೀವಿಗಳಲ್ಲಿ ಒಬ್ಬನು. ಕೃಪ ಕೃಪೆಯರೂ ಅವನ ತಂದೆ ಶರಧನ್ವನು ಅಪ್ಸರೆಯನ್ನು ನೋಡಿದಾಗ, ಅವನ ವೀರ್ಯವು ಹುಲ್ಲಿನ ಮೇಲೆ ಬಿದ್ದಾಗ ಅದರಿಂದ ತಕ್ಷಣ ಹುಟ್ಟಿದರು
ಕಲಿನಿನ್‍ಗ್ರಾಡ್
ಇತಿಹಾಸ
ಕಲೀನಿನ್ಗ್ರಾಡ್ ಟ್ಯುಟಾನಿಕ್ ಸರ್ದಾರರಿಂದ ೧೨೫೫ರಲ್ಲಿ ಸ್ಥಾಪಿತವಾಗಿ ೧೨೮೬ರಲ್ಲಿ ಪಟ್ಟಣವಾಯಿತು. ಹ್ಯಾನ್ಸಿಯಾಟಿಕ್ ಕೂಟಕ್ಕೆ ಸೇರಿದ್ದ ಈ ಪಟ್ಟಣ ಟ್ಯುಟಾನಿಕರ ಕೇಂದ್ರವಾದ್ದು ೧೫ನೆಯ ಶತಮಾನದಲ್ಲಿ. ೧೬ನೆಯ ಶತಮಾನದಲ್ಲಿ ಇದು ಪ್ರಷ್ಯದ ಡ್ಯೂಕರ ಮುಖ್ಯಪಟ್ಟಣವಾಯಿತು. ಸುಪ್ರಸಿದ್ಧ ತತ್ತ್ವಶಾಸ್ತ್ರಜ್ಞ ಇಮ್ಯಾನ್ಯುಯೆಲ್ ಕಾಂಟ್ ಇಲ್ಲಿ ಪ್ರಾಧ್ಯಾಪಕನಾಗಿದ್ದ. ಆತನ ಸ್ಮಾರಕವೊಂದು ೧೮೬೪ರಲ್ಲಿ ಸ್ಥಾಪಿತವಾಯಿತು. ಎರಡನೆಯ ಮಹಾಯುದ್ಧದ ಕಾಲದಲ್ಲಿ ಕಲೀನಿನ್ಗ್ರಾಡ್ ನಗರ ಅಪಾರ ಹಾನಿಗೆ ಗುರಿಯಾಯಿತು. ಇಲ್ಲಿಯ ಅನೇಕ ಪುರಾತನ ಕಟ್ಟಡಗಳು ನಾಶವಾದುವು. ಕೆಲವು ಮಾತ್ರ ಇಂದಿಗೂ ಉಳಿದಿವೆ.ಮೊದಲು ಪ್ರಷ್ಯದ, ಅನಂತರ ಜರ್ಮನಿಯ ಅಡಿಯಲ್ಲಿ ಇದು ಬಾಲ್ಟಿಕ್ ಸಮುದ್ರದ ಮುಖ್ಯ ನೌಕಾನೆಲೆಗಳಲ್ಲೊಂದಾಗಿತ್ತು. ೧೯೪೫ರಲ್ಲಿ ಪಾಟ್ಸ್‌ ಡ್ಯಾಂ ಒಪ್ಪಂದದ ಪ್ರಕಾರ ಸೋವಿಯತ್ ದೇಶಕ್ಕೆ ಸೇರಿತು.
ದೇವದಾಸ್ ಕಾಪಿಕಾಡ್
ಡಾ.ದೇವದಾಸ್ ಕಾಪಿಕಾಡ್ ಇವರು ತುಳು ಚಲನಚಿತ್ರ ಮತ್ತು ರಂಗಭೂಮಿ ನಟ, ನಿರ್ದೇಶಕ, ಬರಹಗಾರ, ನಿರ್ಮಾಪಕ, ಗೀತರಚನೆಕಾರ ಮತ್ತು ಗಾಯಕ. ಇವರು ಕೆಲವು ಕನ್ನಡ ಚಿತ್ರಗಳಲ್ಲಿಯೂ ನಟಿಸಿದ್ದಾರೆ. ಚಾ ಪರ್ಕ ಎಂಬ ನಾಟಕ ತಂಡವನ್ನು ಹೊಂದಿದ್ದಾರೆ. ತುಳು ಭಾಷೆಯಲ್ಲಿ ೪೫ ಕ್ಕೂ ಹೆಚ್ಚು ನಾಟಕಗಳನ್ನು ಬರೆದು ನಿರ್ದೇಶಿಸಿದ್ದಾರೆ. ಇವರ ಮಗ ಅರ್ಜುನ್ ಕಾಪಿಕಾಡ್ ಸಹ ತುಳು ಚಿತ್ರರಂಗದಲ್ಲಿ ನಟನಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.
ತಾಳ (ಸಂಗೀತ)
ವಿಲಂಬಿತ ಲಯ ಒಂದು ಮಾತ್ರೆ ಯಾ ಕಾಲಾವಧಿಯಲ್ಲಿ ಒಂದು ಲಯ ನುಡಿಸುವ ಕ್ರಿಯೆಗೆ ವಿಲಂಬಿತ ಲಯ ಎನ್ನುತ್ತಾರೆ
ಮದ್ಯ ಲಯ ಒಂದು ಮಾತ್ರೆ ಯಾ ಕಾಲಾವಧಿಯಲ್ಲಿ ಎರಡು ಅಕ್ಷರ ನುಡಿಸುವ ಕ್ರಿಯೆಗೆ ಮದ್ಯ ಲಯ ಎನ್ನುತ್ತಾರೆ
ಕರ್ನಾಟಕದ ವಾಸ್ತುಶಿಲ್ಪ
ಕದಂಬರ ಕಾಲ
ಕ್ರಮೇಣ ಚಿಕ್ಕದಾಗುವ, ಸಮತಲ ಅಂತಸ್ತುಗಳಿಂದ ಕೂಡಿರುವ ಶಿಖರ ಕದಂಬ ವಾಸ್ತುಶಿಲ್ಪದ ಮತ್ತೊಂದು ವೈಶಿಷ್ಟ್ಯ. ಇದನ್ನು ಯಲವಟ್ಟಿಯ ದೇವಾಲಯದಲ್ಲೂ ಕೆಲವು ಹೊಯ್ಸಳ ದೇವಾಲಯಗಳಲ್ಲೂ ಕಾಣಬಹುದು. ದೊಡ್ಡ ಗದ್ದವಳ್ಳಿಯ ಲಕ್ಷ್ಮಿದೇವಾಲಯ ಇದಕ್ಕೆ ಉದಾಹರಣೆ.
ಗಂಗರ ಕಾಲ
ಗಂಗರ ವಾಸ್ತುಶಿಲ್ಪ ಹೆಚ್ಚಾಗಿ ಉಳಿದುಬಂದಿಲ್ಲ. ಅನೇಕ ಕಟ್ಟಡಗಳು ಅವರ ರಾಜಧಾನಿಯಾದ ತಲಕಾಡಿನ ಮುರಳುಗುಡ್ಡೆಗಳಲ್ಲಿ ಹೂತುಹೋಗಿರಬಹುದು. ಗಂಗರ ಕಂಬಗಳು ಅತ್ಯಂತ ಸೊಗಸಾದುವು. ಇವು ಬುಡದಲ್ಲಿ ಘನಾಕಾರವಾಗಿದ್ದು ತುದಿಯಲ್ಲಿ ಚೂಪಾಗಿದ್ದು ಬೋದಿಗೆಯ ಕೆಳಗಡೆ ಚಕ್ರದ ಆಕೃತಿ ಹೊಂದಿದೆ. ಆರ್ಕೆಶ್ವರ, ಮರಳೇಶ್ವರ, ಪಾತಾಳೇಶ್ವರ ಮೊದಲಾದ ದೇವಾಲಯಗಳು ೮ನೆಯ ಶತಮಾನಕ್ಕೆ ಸೇರಿದವು.
ಹೊಯ್ಸಳರ ಕಾಲ
ಹಳೇಬೀಡು ಹೊಯ್ಸಳ ದೇವಾಲಯಗಳ ಬೀಡೆಂದರೆ ತಪ್ಪಲ್ಲ. ಹೊಯ್ಸಳ ರಾಜಧಾನಿಯಾಗಿದ್ದ ಹಳೇಬೀಡಿನಲ್ಲಿ ಅನೇಕ ದೇವಾಲಯಗಳಿದ್ದುದು ಆಶ್ಚರ್ಯವೇನೂ ಅಲ್ಲ. ಆದರೆ ಅಲ್ಲಿನ ಅನೇಕ ದೇವಾಲಯಗಳು ಈಗ ನಾಶವಾಗಿವೆ. ಹೊಯ್ಸಳೇಶ್ವರ ದೇವಾಲಯವನ್ನು ವಿಷ್ಣುವರ್ಧನನ ಅಧಿಕಾರಿ ಕೇತಮಲ್ಲ ೧೧೨೧ರಲ್ಲಿ ಕಟ್ಟಿಸಿದ. ೨೦ ವರ್ಷಗಳ ಅನಂತರ ೧ನೆಯ ನರಸಿಂಹನ ಪಟ್ಟಶಿಲ್ಪಿ ಕೇದಾರೋಜ ನಾಲ್ಕು ದ್ವಾರ ಮತ್ತು ಜಾಲಂಧ್ರಗಳನ್ನು ಸೇರಿಸಿದ. ದಕ್ಷಿಣ ದ್ವಾರದ ಮೇಲಿರುವ ಈ ಕೆಳಕಂಡ ಶಾಸನ ಇದನ್ನು ವ್ಯಕ್ತಪಡಿಸುತ್ತದೆ.
ಹಿಂದೂ-ಮುಸ್ಲಿಂ ವಾಸ್ತು ಶಿಲ್ಪ
ಬಿಜಾಪುರದಲ್ಲಿರುವ ಆಸೆರ್ಮಹಲ್, ಗಗನಮಹಲ್, ಚೀನಿ ಮಹಲ್, ಸಾತ್ ಮಂಜಿಲ್ ಮೊದಲಾದುವು ಆ ಸುಲ್ತಾನರ ಕಲಾಭಿಮಾನದ ಪ್ರತೀಕಗಳು. ಹೈದರ್ ಬುರ್ಜ್‌ ಹತ್ತಿರವಿರುವ ದಖನಿ ಈದ್ಗಾ ಮೇಲಿರುವ ಶಾಸನ ಅದು ೧೫೩೮ರಲ್ಲಿ ಒಂದನೆಯ ಇಬ್ರಾಹಿಮನ ಕಾಲದಲ್ಲಿ ಕಟ್ಟಲ್ಪಟ್ಟಿತ್ತೆಂದು ತಿಳಿಸುತ್ತದೆ. ಒಂದನೆಯ ಆಲಿ ಅದಿಲ್ ಷಾ ಕಾಲದಲ್ಲಿ ಗಗನಮಹಲ್ (೧೫೬೧) ಮತ್ತು ಜಾಮಿ ಮಸೀದಿ ಕಟ್ಟಲ್ಪಟ್ಟವು.
ಯಲಹಂಕ ಪ್ರಭುಗಳ ಕಾಲ
ಸಮಕಾಲಿಕ ಅಶಾಂತ ರಾಜಕೀಯ ಪರಿಸ್ಥಿತಿಯ ನಿಮಿತ್ತವಾಗಿ ಈ ಕಾಲದಲ್ಲಿ ಹಲವಾರು ಸುಭದ್ರ ಕೋಟೆಗಳು ನಿರ್ಮಿತವಾದುವು. ಕೊತ್ತಲ-ಬುರುಜುಗಳನ್ನು ಅಳವಡಿಸಿದ್ದ ಕೋಟೆಯ ಸುತ್ತಲೂ ಆಳವಾದ ಕಂದಕಗಳನ್ನು ತೋಡಿಸುವ ಪದ್ಧತಿ ಬಳಕೆಗೆ ಬಂತು. ಇಂಥ ಅಭೇದ್ಯ ಕೋಟೆಗಳನ್ನು ಹೈದರ್ ಮತ್ತು ಟಿಪ್ಪು ಕಾಲದಲ್ಲಿ ಇನ್ನೂ ಬಲಪಡಿಸಲಾಯಿತು. ಚಿತ್ರದುರ್ಗ, ಬಳ್ಳಾರಿ, ಶ್ರೀರಂಗಪಟ್ಟಣ, ದೇವನಹಳ್ಳಿ, ಬೆಂಗಳೂರು ಮುಂತಾದ ಕಡೆ ಇಂಥ ಕೋಟೆಗಳಿವೆ.
ಭಾರತಾಂಗ್ಲ ವಾಸ್ತುಶೈಲಿ
ಪಾಶ್ಚಾತ್ಯರ ಆಳ್ವಿಕೆಯೊಂದಿಗೆ ಐರೋಪ್ಯ ರೀತಿಯ ಕಟ್ಟಡಗಳ ನಿರ್ಮಾಣ ಆರಂಭವಾಯಿತು. ಮೊದಲಿಗೆ ಕಟ್ಟಡಗಳು ಪಾಶ್ಚಾತ್ಯ ಇಂಜಿನಿಯರುಗಳಿಂದ ರೂಪಿಸಲ್ಪಟ್ಟು ಯೂರೋಪಿನ ಬೇರೆ ಬೇರೆ ವಾಸ್ತುಶೈಲಿಗಳಲ್ಲಿವೆ. ಈ ಕಾಲದಲ್ಲಿ ಅನೇಕ ಚರ್ಚುಗಳು ಗಾಥಿಕ್ ಶೈಲಿಯಲ್ಲಿ ನಿರ್ಮಾಣವಾದುವು. ಬೆಂಗಳೂರಿನ ಟ್ರಿನಿಟಿ ಚರ್ಚು, ಮಂಗಳೂರಿನ ಸೇಂಟ್ ಅಲೋಯ್ಸಿಯಸ್ ಚರ್ಚು, ಮೈಸೂರಿನ ಸೇಂಟ್ ಫಿಲೋಮಿನ ಚರ್ಚುಗಳು ಈ ಶೈಲಿಯ ಅತ್ಯಂತ ಆಕರ್ಷಕ ಕಟ್ಟಡಗಳು.
ದಕ್ಷಿಣ ಭಾರತದ ಶಾಸನಗಳಲ್ಲಿ ಕಾಲಗಣನೆ
ರಾಜನ ಆಡಳಿತ ವರ್ಷವನ್ನು ಗಣಿಸುವ ಪದ್ದತಿ
ಶಾತವಾಹನರ ಮಾಂಡಲಿಕರಾಗಿದ್ದ ಚುಟುಗಳ ಬನವಾಸಿಯ ನಾಗಾ ಶಾಸನದಲ್ಲಿ ‘ಸಂವತ್ಸರ ೧೦-೨ ಹೇಮಂತಾನ ಪಖೋ ೨ ದಿವಸ ೧’ ಎಂಬ ಉಲ್ಲೇಖವಿದೆ. ಇಲ್ಲಿ ಒಂದು ವರ್ಷಕ್ಕೆ ಮೂರು ಋತುಗಳು; ಅಂದರೆ: ಗ್ರೀಷ್ಮ, ವರ್ಷ ಮತ್ತು ಹೇಮಂತ (ಬೇಸಿಗೆ, ಮಳೆಗಾಲ ಮತ್ತು ಚಳಿಗಾಲ), ಒಂದು ಋತುವಿಗೆ ಎಂಟು ಪಕ್ಷಗಳು, ಒಂದು ಪಕ್ಷಕ್ಕೆ ಹದಿನೈದು ದಿನಗಳು - ಎಂಬ ಗಣನೆ ಬಳಕೆಯಲ್ಲಿದ್ದುದು ಗೋಚರಿಸುತ್ತದೆ. ಶಾತವಾಹನರ ಅನಂತರ ದಕ್ಷ್ಷಿಣ ಭಾರತ ಪ್ರದೇಶಗಳು ಪಲ್ಲವ, ಗಂಗ, ಕದಂಬ, ಚೋಳ, ಚೇರ ಪಾಂಡ್ಯರೇ ಮೊದಲಾದವರ ಆಳ್ವಿಕೆಗೆ ಒಳಪಟ್ಟಿದ್ದಿತು. ಅವರ ಪ್ರಾಚೀನ ಶಾಸನಗಳಲ್ಲಿ ರಾಜನ ಆಡಳಿತ ವರ್ಷ ಗಣನೆಯೇ ವಿಶೇಷವಾಗಿ ಬಳಕೆಯಾಗಿರುವುದು ಕಂಡು ಬರುತ್ತದೆ. ಋತು, ಪಕ್ಷ ಮತ್ತು ದಿನಗಳ ಗಣನೆಯ ಜೊತೆಗೆ ಹಲವು ಸಂದರ್ಭಗಳಲ್ಲಿ ನಕ್ಷತ್ರ, ಮೂಹೂರ್ತಗಳ ಉಲ್ಲೇಖಗಳೂ ಇರುವುದುಂಟು.
ಗಂಗರಸರ ಕಾಲದ ಹಿಂದೂಪುರ ತಾಲೂಕಿನ ಶಾಸನಕೋಟೆ ಗ್ರಾಮದ ತಾಮ್ರ ಶಾಸನದಲ್ಲಿ ‘ಪ್ರಥಮೇ ಸಂವತ್ಸರೇ ಫಾಲ್ಗುನ ಮಾಸೆ ಶುಕ್ಲಪಕ್ಷೇ ತಿಥೌದಶಮ್ಯಾಂ’ಎಂದು ಉಕ್ತವಾಗಿದೆ. ಗಂಗ ದುರ್ವಿನೀತನ ಉತ್ತನೂರು ತಾಮ್ರ ಶಾಸನದಲ್ಲಿ ‘.............ವರ್ತಮಾನೇ ವಿಂಶತ್ತಮೇ ವಿಜಯ ಸಂವತ್ಸರೇ ಕಾರ್ತಿಕ ಮಾಸೆ ಪೌರ್ಣಮ್ಯಾಸಂ ತಿಥೌ ಕೃತ್ತಿಕ ನಕ್ಷತ್ರೇ ಅಭಿಜಿತ್ ಮೂಹೂರ್ತೆ’ ಎಂದು ಮೂಹೂರ್ತದ ಉಲ್ಲೇಖ ಕೂಡ ಬಂದಿದೆ. ಹಾಗೇ ಪಲ್ಲವರ ತಾಮ ಶಾಸನದಲ್ಲಿ ‘ಧರ್ಮ್ಮಮಹಾರಾಜಃ ಶ್ರೀಕಂದವರ್ಮ್ಮಣಃ ಪ್ರವರ್ದ್ಧಮಾನ ವಿಜಯರಾಜ್ಯ ದ್ವಿತೀಯ ಸಂವತ್ಸರೇ......’ (ಪಲ್ಲವ ಶ್ರೀಕಂದವರ್ಮನ ತಾಮ್ರಶಾಸನಗಳು; ಇತಿಹಾಸ ದರ್ಶನ, ಸಂಪುಟ ೨೫, ಪುಟ ೨೬-೨೮) ಎಂದು ಉಲ್ಲೇಖವಾಗಿದೆ.
ಹೀಗೇ ಶಾಸನಗಳಲ್ಲಿ ರಾಜನ ಆಡಳಿತ ವರ್ಷಗಳೇ ಪ್ರಧಾನವಾಗಿ ಗಣನೆಯಾಗುತ್ತಿದುದು ಕಂಡುಬರುತ್ತದೆ.
ಕೊಲ್ಲಂ ಸಂವತ್ಸರ
ಕೇರಳದ ಕೊಚಿನ್ ಪ್ರದೇಶದ ಕೊಲಂಬಪಟ್ಟಣ (ಕ್ಯುಲಾನ್)ದ ಸ್ಥಾಪನೆಯ ಸಂದರ್ಭದಲ್ಲಿ ಆರಂಭಿಸಿದ ಸಂವತ್ಸರ ಗಣನೆಯೇ ‘ಕೊಲ್ಲಂ ಆಂಡು’ಅಥವಾ ‘ಕೊಲಂಬ ಸಂವತ್ಸರ’ ಎಂದು ಭಾವಿಸಲಾಗಿದೆ. ಇದು ಮಲಯಾಳ ಭಾಷೆ ಮಾತನಾಡುವ ಪ್ರದೇಶ ಹಾಗೂ ಇಂದಿನ ತಮಿಳುನಾಡಿನ ತಿರುನಲ್ವೇಲಿ ಮತ್ತು ಕನ್ಯಾಕುಮಾರಿ ಪ್ರದೇಶಗಳಲ್ಲಿ ಪ್ರಚಿಲಿತವಿದೆ. (ಇದನ್ನು ಪೌರಾಣಿಕ ಲೆಖ್ಖಾಚಾರದ ಹಿನ್ನೆಲೆಯಲ್ಲಿ ‘ಪರುಷುರಾಮ ಸಂವತ್ಸರ’ವೆಂದು ಕೂಡ ಹೇಳುವುದುಂಟು. ಸೌರ ಪದ್ಧತಿಗೆ ಸೇರಿದ ಇದರ ಆರಂಭವನ್ನು ಕೇರಳದ ಉತ್ತರದ ಭಾಗದಲ್ಲಿ ‘ಕನ್ಯಾ ಸಂಕ್ರಾಂತಿ’ಯಿಂದ ಅಂದರೆ ಸೌರ ಅಶ್ವಿನ ೧ ರಿಂದ ಗಣಿಸುತ್ತಾರೆ. ಆದರೆ ತಿರುನಲ್ವೇಲಿ ಮತ್ತು ಅದರ ನೆರೆ ಹೊರೆಯ ಪ್ರದೇಶಗಳಲ್ಲಿ ಇದನ್ನು ‘ಸಿಂಹ ಸಂಕ್ರಾಂತಿ’ಯಿಂದ ಅಂದರೆ ಸೌರಭಾದ್ರಪದ ೧ರಿಂದ ಗಣಿಸಲಾಗುತ್ತದೆ. ಉತ್ತರ ಕೇರಳದಲ್ಲಿ ತಿಂಗಳುಗಳ ಹೆಸರುಗಳನ್ನು ಮೇಷ, ವೃಷಭ, ... ಇತ್ಯಾದಿ ರಾಶಿಗಳ ಹೆಸರಿನಲ್ಲಿ ಕರೆದರೆ; ದಕ್ಷಿಣದಲ್ಲಿ ನಕ್ಷತ್ರಗಳ ಹಿನ್ನೆಲೆಯುಳ್ಳ ಚೈತ್ರ, ವೈಶಾಖ, ... ಕ್ರಮದಲ್ಲಿ ಗಣಿಸಲಾಗುತ್ತದೆ. ವೀರ ರವಿವರ್ಮನ ತಿರುವನಂತಪುರದ ಶಾಸನದಲ್ಲಿ ‘ಕೊಲ್ಲಂಸಂವತ್ಸರ’ದ ಉಲ್ಲೇಖ ಬಂದಿದೆ. ‘ಕಲಿವರ್ಷ ೪೭೦೨ ಕೊಲ್ಲಂ ವರ್ಷ ೭೭೬’ ಎಂದು ಉಲ್ಲೇಖಿತವಾಗಿದೆ. ಹಾಗಾಗಿ ಕಲಿವರ್ಷ ಹಾಗೂ ಕೊಲ್ಲಂ ಸಂವತಸರಗಳ ನಡುವೆ ೩೯೨೫ ವರ್ಷಗಳ ಅಂತರವಿದೆ. ಕೊಲ್ಲಂ ವರ್ಷಕ್ಕೆ ೮೨೫ನ್ನು ಕೂಡುವುದರಿಂದ ಪ್ರಚಲಿತ ಕ್ರಿಸ್ತಶಕೆ ಬರುತ್ತದೆ.
ಚಾಳುಕ್ಯ ವಿಕ್ರಮ ವರ್ಷ
ದಕ್ಷಿಣ ಭಾರತದಲ್ಲಿ ರಾಷ್ಟ್ರಕೂಟರ ಆಳ್ವಿಕೆಯ ನಂತರ ಅಧಿಕಾರಕ್ಕೆ ಬಂದ ದಕ್ಷಿಣ ಭಾರತದ ವಿಶಾಲ ಪ್ರದೇಶದ ಒಡೆಯರಾದವರು ಕಲ್ಯಾಣದ ಚಾಳುಕ್ಯರು. ಇವರು ಮೂಲತಃ ಬಾದಾಮಿ ಚಲುಕ್ಯರ ಸಂತತಿಯವರು. ಇವರಲ್ಲಿ ಶಕ ೯೮೮ ರಲ್ಲಿ ಅಂದರೆ ಕ್ರಿ. ಶ. ೧೦೭೬ರಲ್ಲಿ ಪಟ್ಟಕ್ಕೆ ಬಂದ ಆರನೆಯ ವಿಕ್ರಮಾದಿತ್ಯನು ಬಹು ಪ್ರಸಿದ್ಧ ಸಾಮ್ರಾಟ. ಈತನು ತನ್ನದೇ ಆದ ‘ಚಾಲುಕ್ಯವಿಕ್ರಮ ವರ್ಷ’ವನ್ನು ಆರಂಭಿಸಿದನು. ಇದು ಆತನು ಪಟ್ಟಕ್ಕೆ ಬಂದ ದಿನದಿಂದ ಆರಂಭಗೊಂಡಿತು. ಇದನ್ನು ಮುಂದೆ ಸುಮಾರು ಒಂದುನೂರು ವರ್ಷಗಳ ಕಾಲ ಕಲ್ಯಾಣದ ಚಾಳುಕ್ಯ ಮತ್ತು ಅವರ ಮಾಂಡಲಿಕ ಅರಸರು ಬಳಸಿರುವುದು ಕಂಡುಬರುತ್ತದೆ. ಈ ಚಾಳುಕ್ಯ ವಿಕ್ರಮ ವರ್ಷದ ಉಲ್ಲೇಖವಿರುವ ಶಾಸನಗಳು ವಿಶೇಷವಾಗಿ ಉತ್ತರ ಕರ್ನಾಟಕ ಮತ್ತು ಅದಕ್ಕೆ ಹೊಂದಿಕೊಂಡಿರುವ ಆಂಧ್ರ ಮತ್ತು ಮಹಾರಾಷ್ಟ್ರ ಪ್ರದೇಶಗಳಲ್ಲಿ ಹಾಗೂ ದಕ್ಷಿಣ ಕರ್ನಾಟಕದ ಚಿತ್ರದುರ್ಗ, ಶಿವಮೊಗ್ಗ, ದಾವಣಗೆರೆ ಜಿಲ್ಲೆಗಳ ಶಾಸನಗಳಲ್ಲೂ ಕಾಣಬಹುದಾಗಿದೆ. ಉದಾ: ‘ಚಾಳುಕ್ಯ ವಿಕ್ರಮ ಕಾಲದ ೪೮ ಕ್ರೋಧಿ ಸಂವತ್ಸರದ ಉತ್ತರಾಯಣ ಸಂಕ್ರಾಂತಿ ತ್ರಯೋದಶಿ ಆದಿವಾರ’ದಂದು (ಈ ವಿವರಗಳು ಕ್ರಿ.ಶ. ೧೧೨೫ ಜನವರಿ ೪, ಭಾನುವಾರಕ್ಕೆ ಸರಿಹೊಂದುತ್ತದೆ.) ಆರನೆಯ ವಿಕ್ರಮಾದಿತ್ಯನ ಮರಣದ ನಂತರವೂ ಈ ‘ಚಾಳುಕ್ಯ ವಿಕ್ರಮ ವರ್ಷ’ದ ಬಳಕೆ ಕ್ವಚಿತ್ತಾಗಿ ಮುಂದುವರಿದಿತ್ತಾದರೂ, ಮುಂದೆ ಪಟ್ಟಕ್ಕೆ ಬಂದ ಅದೇ ವಂಶದ ಹಾಗೂ ಕಲಚುರ್ಯ್, ಹೊಯ್ಸಳ, ಸೇಉಣ, ಹಾನಗಲ್ ಕದಂಬರ ಕೆಲವು ಅರಸರೂ ತಮ್ಮ ತಮ್ಮ ಹೆಸರಿನ ಆಡಳಿತ ವರ್ಷಗಳನ್ನು ಸ್ಥಾಪಿಸಿಕೊಂಡಿದ್ದುದು ಶಾಸನಗಳಿಂದ ಮನಗಾಣಬಹುದಾಗಿದೆ. ಹಾಗೆ ಸ್ಥಾಪಿತವಾದ ಬಹುತೇಕ ಸಂವತ್ಸರಗಳೆಲ್ಲಾ ಆಯಾ ಅರಸರ ಅಡಳಿತ ಅವಧಿಯಲ್ಲಷ್ಟೇ ಬಳಕೆಯಲ್ಲಿದ್ದು ಅನಂತರದಲ್ಲಿ ಮೂಲೆಗುಂಪಾಗಿರುವುದುಂಟು.
ಗ್ರಿಗೋರಿಯನ್ ಅಥವಾ ಕ್ರಿಸ್ತಶಕೆ
ಇದು ಇಂದು ಪ್ರಪಂಚದಾದ್ಯಂತ ಹೆಚ್ಚು ಪ್ರಚಲಿತವಿರುವ ಕಾಲಗಣನೆಯಾಗಿದೆ. ‘ಕ್ರಿಸ್ತ ಶಕೆ’ ಅಥವಾ ‘ಗ್ರಿಗೋರಿಯನ್ ವರ್ಷ’ದ ಮೂಲ ರೋಮ್. ಮೂಲತಃ ಶುದ್ಧ ಚಾಂದ್ರಮಾನ ಪದ್ಧತಿಯ ಕಾಲಗಣನೆ ಇದಾಗಿದ್ದಿತು. ಚಾಂದ್ರ ಪದ್ಧತಿಯ ಕಾಲಗಣನೆ ಋತುಮಾನಗಳನ್ನು ಸರಿಯಾಗಿ ಪ್ರತಿನಿಧಿಸುವುದಿಲ್ಲವಾದ್ದರಿಂದ ಅದನ್ನು ಸೌರ ಪದ್ಧತಿಗೆ ಅಳವಡಿಸುವ ಅಗತ್ಯತೆ ಕಂಡುಬಂದಿತು. ಹಾಗಾಗಿ ರೋಮ್‌ನ ಜೂಲಿಯಸ್ ಸೀಸರನ ಕಾಲದಲ್ಲಿ ನಡೆದ ಸುಧಾರಣೆಯ ಪರಿಣಾಮವಾಗಿ ಅದನ್ನು ಸೌರಮಾನಕ್ಕೆ ಪರಿವರ್ತಿತವಾಯಿತು. ಆದರೂ ಕ್ರಿ.ಶ. ೧೫೭೨ರ ವೇಳೆಗೆ ಪುಣ್ಯಕಾಲಗಳ ಮತ್ತು ತಾರಿಖುಗಳ ಹೊಂದಾಣಿಕೆ ಸರಿಯಾಗಿ ಆಗದೆ ಸುಮಾರು ೧೦ ದಿನಗಳ ವ್ಯತ್ಯಾಸ ಕಂಡು ಬಂದಿತು. ಅದನ್ನು ಸರಿಪಡಿಸಲು ಮೂರನೆಯ ಪೋಫ್ ಗ್ರಿಗೋರಿ ಕ್ರಮ ತೆಗೆದು ಕೊಂಡನು. ಅದರ ಪರಿಣಾಮವಾಗಿ ಕ್ರಿ.ಶ. ೧೫೭೨ರಲ್ಲಿ, ಅಕ್ಟೋಬರ್ ೫ನ್ನು ೧೫ನೆಯ ತಾರೀಖೆಂದು ಮಾರ್ಪಡಿಸಿ ಆಜ್ಞೆ ಹೊರಡಿಸಲಾಯಿತು. ಜನವರಿ ೧, ವರ್ಷದ ಆರಂಭವೆಂದು ಪರಿಗಣಿಸಲಾಯಿತು. ಮೂರನೆಯ ಪೋಪ್ ಗ್ರಿಗೋರಿಯ ಈ ಸುಧಾರಣೆಯು ರೋಮ್, ಸ್ಪಾನಿಷ್ ಮತ್ತು ಪೋರ್ಚುಗೀಸ್‌ಗಳಲ್ಲಿ ಕೂಡಲೇ ಜಾರಿಗೆ ಬಂದಿತು. ಅನಂತರದ ಕಾಲದಲ್ಲಿ ಫ್ರಾನ್ಸ್ ಜರ್ಮನಿಗಳಲ್ಲಿ ಜಾರಿಯಾಯಿತು. ಕ್ರಿ.ಶ. ೧೯೧೭ರಲ್ಲಿ ರಷ್ಯನ್ನರು ಗ್ರಿಗೋರಿಯನ್ ಕ್ಯಾಲೆಂಡರನ್ನು ತಮ್ಮ ದೇಶದಲ್ಲಿ ಜಾರಿಗೆತಂದರು. ಭಾರತದ ದೇಶದಲ್ಲಿ; ಪಾಶ್ಚಾತ್ಯರ ಆಳ್ವಿಕೆ ಆರಂಭಗೊಂಡಮೇಲೆ ಈ ಶಕೆಯು ದಕ್ಷಿಣ ಭಾರತವೂ ಸೇರಿದಂತೆ ಭಾರತದಲ್ಲಿ ನೆಲೆಗೊಂಡಿತು. ಈಶಕೆಯನ್ನು ಶಾಸನಗಳಲ್ಲಿ ಬಳಸಿರುವ ಸಾಕಷ್ಟು ಉದಾಹರಣೆಗಳಿವೆ. ಇಂಗ್ಲಿಷು ಸನ್ ೧೮೬೦ ನೇ ಮೇ ತಾರೀಖು ೫ರಲ್ಲೂ ಯೀ ಮಹಾರಾಜ ಸಂತಾನಾಂಬುಜವು.. ; ‘ಸನ್ ೧೮೫೫ ನೇ ಯ್ಸಿವಿ ಪೆಪುರುವರ್ರಿ /ತ// ೧೨ ಯಫ್ರೆಲು ೨೬ ಲು’ಎಂಬ ಉಲ್ಲೇಖಗಳನ್ನು ಗಮನಿಸಬಹುದಾಗಿದೆ.
ರಾಷ್ಟ್ರೀಯ ಪಂಚಾಂಗ
ಕ್ರಮ ಕ್ರಮ ಸಂಖ್ಯೆ	ಕ್ರಮ ಸಂಖ್ಯೆ	ತಿಂಗಳ ಹೆಸರು ಮತ್ತು ವ್ಯಾಪ್ತಿwAUÀ¼À ºÉ¸ÀgÀÄ ªÀÄvÀÄÛ ªÁå¦Û 	ತಿಂಗಳ ಹೆಸರು ಮತ್ತು ವ್ಯಾಪ್ತಿ  	ಗ್ರಿಗೋರಿಯನ್ ದಿನಾಂಕ ತಿಂಗಳು VæUÉÆÃjAiÀÄ£ï ¢£ÁAPÀ wAUÀ¼ÀÄ  	ಗ್ರಿಗೋರಿಯನ್ ದಿನಾಂಕ ತಿಂಗಳು  		ಕ್ರಮ ಕ್ರಮ ಸಂಖ್ಯೆ	ಕ್ರಮ ಸಂಖ್ಯೆ	ತಿಂಗಳ ಹೆಸರು ತಿಂಗಳ ಹೆಸರು ಮತ್ತು ವ್ಯಾಪ್ತಿ	ತಿಂಗಳ ಹೆಸರು ಮತ್ತು ವ್ಯಾಪ್ತಿ	ಗ್ರಿಗೋರಿಯನ್ ಗ್ರಿಗೋರಿಯನ್ ದಿನಾಂಕ ತಿಂಗಳು	ಗ್ರಿಗೋರಿಯನ್ ದಿನಾಂಕ ತಿಂಗಳು	ಕ್ರಮ ಸಂಖ್ಯೆ	ತಿಂಗಳ ಹೆಸರು ಮತ್ತು ವ್ಯಾಪ್ತಿ  	ಗ್ರಿಗೋರಿಯನ್ ದಿನಾಂಕ ತಿಂಗಳು  		ಕ್ರಮ ಸಂಖ್ಯೆ	ತಿಂಗಳ ಹೆಸರು ಮತ್ತು ವ್ಯಾಪ್ತಿ	ಗ್ರಿಗೋರಿಯನ್ ದಿನಾಂಕ ತಿಂಗಳು ೧	೧	ಚೈತ್ರ ೩೦/೩೧	ಚೈತ್ರ ೩೦/೩೧	೨೨/೨೧ ಮಾರ್ಚಿ	೨೨/೨೧ ಮಾರ್ಚಿ		೭	೭	ಆಶ್ವೀಜ ೩೦	ಆಶ್ವೀಜ ೩೦	೨೩ ಸೆಪ್ಟಂಬರ್	೨೩ ಸೆಪ್ಟಂಬರ್	೧	ಚೈತ್ರ ೩೦/೩೧	೨೨/೨೧ ಮಾರ್ಚಿ		೭	ಆಶ್ವೀಜ ೩೦	೨೩ ಸೆಪ್ಟಂಬರ್ ೨	೨	ವೈಶಾಖ ೩೧	ವೈಶಾಖ ೩೧	೨೧ ಏಪ್ರಿಲ್	೨೧ ಏಪ್ರಿಲ್		೮	೮	ಕಾರ್ತೀಕ ೩೦	ಕಾರ್ತೀಕ ೩೦	೨೩ ಅಕ್ಟೋಬರ್	೨೩ ಅಕ್ಟೋಬರ್	೨	ವೈಶಾಖ ೩೧	೨೧ ಏಪ್ರಿಲ್		೮	ಕಾರ್ತೀಕ ೩೦	೨೩ ಅಕ್ಟೋಬರ್ ೩	೩	ಜೇಷ್ಠ ೩೧	ಜೇಷ್ಠ ೩೧	೨೨ ಮೇ	೨೨ ಮೇ		೯	೯	ಮಾರ್ಗಶಿರ ೩೦	ಮಾರ್ಗಶಿರ ೩೦	೨೨ ನವೆಂಬರ್	೨೨ ನವೆಂಬರ್	೩	ಜೇಷ್ಠ ೩೧	೨೨ ಮೇ		೯	ಮಾರ್ಗಶಿರ ೩೦	೨೨ ನವೆಂಬರ್ ೪	೪	ಆಷಾಡ ೩೧	ಆಷಾಡ ೩೧	೨೨ ಜೂನ್	೨೨ ಜೂನ್		೧೦	೧೦	ಪುಷ್ಯ ೩೦	ಪುಷ್ಯ ೩೦	೨೨ ಡಿಸೆಂಬರ್	೨೨ ಡಿಸೆಂಬರ್	೪	ಆಷಾಡ ೩೧	೨೨ ಜೂನ್		೧೦	ಪುಷ್ಯ ೩೦	೨೨ ಡಿಸೆಂಬರ್ ೫	೫	ಶ್ರಾವಣ ೩೧	ಶ್ರಾವಣ ೩೧	೨೩ ಜುಲೈ	೨೩ ಜುಲೈ		೧೧	೧೧	ಮಾಘ ೩೦	ಮಾಘ ೩೦	೨೧ ಜನವರಿ	೨೧ ಜನವರಿ	೫	ಶ್ರಾವಣ ೩೧	೨೩ ಜುಲೈ		೧೧	ಮಾಘ ೩೦	೨೧ ಜನವರಿ ೬	೬	ಭಾದ್ರಪದ ೩೧	ಭಾದ್ರಪದ ೩೧	೨೩ ಆಗಸ್ಟ್	೨೩ ಆಗಸ್ಟ್		೧೨	೧೨	ಪಾಲ್ಗುಣ ೩೦	ಪಾಲ್ಗುಣ ೩೦	೨೦ ಫೆಬ್ರ್ರವರಿ	೨೦ ಫೆಬ್ರ್ರವರಿ	೬	ಭಾದ್ರಪದ ೩೧	೨೩ ಆಗಸ್ಟ್		೧೨	ಪಾಲ್ಗುಣ ೩೦	೨೦ ಫೆಬ್ರ್ರವರಿ
ಡಿಕ್ ಫೊಸ್ಬರಿ
ಅಥ್ಲೆಟಿಕ್ ಆಸ್ತಿ ಮತ್ತು ಫ್ಲಾಪ್ ಪ್ರಾಬಲ್ಯ
ನಾಲ್ಕು ವರ್ಷಗಳ ನಂತರ, ಮ್ಯೂನಿಚ್‌ನಲ್ಲಿ, ೪೦ ಸ್ಪರ್ಧಿಗಳ ಪೈಕಿ ೨೮ ಮಂದಿ ಫೊಸ್ಬರಿಯ ತಂತ್ರವನ್ನು ಬಳಸುತ್ತಿದ್ದರು. ಆದಾಗ್ಯೂ ಚಿನ್ನದ ಪದಕ ವಿಜೇತ ಜುರಿ ಟರ್ಮಾರ್ ಅವರು ಗಡಿಯಾರದ ತಂತ್ರವನ್ನು ಬಳಸಿದರು. ೧೯೮೦ ರ ವೇಳೆಗೆ, ೧೬ ಒಲಂಪಿಕ್ ಫೈನಲಿಸ್ಟ್‌ಗಳಲ್ಲಿ ೧೩ ಮಂದಿ ಇದನ್ನು ಬಳಸಿದರು. ೧೯೭೨ ರಿಂದ ೨೦೦೦ ರವರೆಗೆ ೩೬ ಒಲಿಂಪಿಕ್ ಪದಕ ವಿಜೇತರು, ೩೪ ಫ್ಲಾಪ್ ಅನ್ನು ಬಳಸಿದರು. ಆಧುನಿಕ ಹೈ ಜಂಪಿಂಗ್‌ನಲ್ಲಿ ಇಂದು ಅತ್ಯಂತ ಜನಪ್ರಿಯ ವಿಧಾನವಾಗಿದೆ.
ಕಾಖಂಡಕಿ ಮಹಿಪತಿದಾಸರು
ಕನ್ನಡ ಹರಿದಾಸ ಸಾಹಿತ್ಯ ಪಂಥದ ಕಾಖಂಡಕಿಯ ಮಹಿಪತಿದಾಸರು ತಮ್ಮ ವಿಶಿಷ್ಟವಾದ ಕಿರ್ತನೆಗಳಿಂದ ಜನ ಸಾಮಾನ್ಯರಲ್ಲಿ ಭಕ್ತಿ ಜಾಗೃತಿಯನ್ನು ಮಾಡಿದರು. ಹರಿದಾಸ ಸಾಹಿತ್ಯದ ಕವಿಗಳು ಹಾಗೂ ಆದಿಲ್ ಶಾಹಿ ಆಸ್ಥಾನದಲ್ಲಿ ಕೋಶಾಧಿಕಾರಿಗಳಾಗಿದ್ದರು.
ಉಲ್ಲೇಖಗಳು
ವರ್ಗ:ಕವಿಗಳು
ರಾಮನಗರ
ರಾಮನಗರ ಜಿಲ್ಲೆಯ ತಾಲ್ಲೂಕುಗಳು ಮತ್ತು ವಿಸ್ತೀರ್ಣ
ರಾಮನಗರ ಜಿಲ್ಲೆಯ ತಾಲ್ಲೂಕುಗಳು:
ಶಾಸ್ತ್ರೀಯ ಸಂಗೀತ
ರಾಮನಗರ ಜಿಲ್ಲೆಯ ಮಾಗಡಿ ತಾಲ್ಲೂಕಿನ ಸಾತನೂರಿನ ಗ್ರಾಮದಲ್ಲಿ ಪುಂಡರೀಕ ವಿಠಲನೆಂಬ ಶ್ರೇಷ್ಠ ಖ್ಯಾತ ಶಾಸ್ತ್ರೀಯ ಸಂಗೀತ ಗಾಯಕನಿದ್ದದ್ದು ತಿಳಿದುಬರುತ್ತದೆ. ಈತ ಅಕ್ಬರನ ಆಸ್ಥಾನದಲ್ಲಿ, ತಾನ್ ಸೇನನ ಸಮಕಾಲೀನನಾಗಿದ್ದನಂತೆ. ಈತ ಅಕ್ಬರನ ಬಿರುದಿನೊಂದಿಗೆ ಗೌರವಿಸಲ್ಪಟ್ಟವನೆಂದು ಹೇಳಲಾಗಿದೆ. ಇವನು ಆಗಿನ ಕಾಲಕ್ಕೆ ದಕ್ಷಿಣ ಭಾರತದ ಖ್ಯಾತ ಹಿಂದೂಸ್ಥಾನಿ ಗಾಯಕನಾಗಿದ್ದನೆಂದು ಹೇಳಲಾಗಿದೆ. ರಾಮನಗರದಲ್ಲಿ ಕರ್ನಾಟಕ ಶಾಸ್ತ್ರೀಯ ಸಂಗೀತ ಹಾಡುವ ವಿದ್ವಾನ್ ನಾರಾಯಣ ಅಯ್ಯಂಗಾರ್ ಅವರ ಹೆಸರು ಕೇಳಿಬರುತ್ತದೆ.
ಉಲ್ಲೇಖಗಳು
ವರ್ಗ:ಇಂಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಕರ್ನಾಟಕದ ಜಿಲ್ಲೆಗಳು ವರ್ಗ:ರಾಮನಗರ ಜಿಲ್ಲೆಯ ತಾಲೂಕುಗಳು * 2. https://ramanagara.nic.in/en/map-of-district/
ಡಿ.ಎನ್.ಶಂಕರ ಬಟ್
ಸುದ್ದಿ ಸೆಲೆ
1. http://vijaykarnataka.indiatimes.com/articleshow/27547332.cms
ಕ್ರಾಫರ್ಡ್ ಮಾರ್ಕೆಟ್, ಮುಂಬಯಿ
'ಕ್ರಾಫರ್ಡ್ ಮಾರ್ಕೆಟ್',('ಜ್ಯೋತಿರಾವ್ ಫುಲೆ ಮಾರ್ಕೆಟ್')
ಆರ್ಥರ್ ಕ್ರಾಫರ್ಡ್ರವರ ಹೆಸರಿನಲ್ಲೇ ಮುಂಬಯಿ ನ ಕ್ರಾಫರ್ಡ್ ಮಾರ್ಕೆಟ್ ಪ್ರಾರಂಭವಾಯಿತು. ಈಗ ಇದರ ಹೆಸರನ್ನು, ಜ್ಯೋತಿರಾವ್ ಫುಲೆ ಮಾರ್ಕೆಟ್, ಎಂದು ಬದಲಾಯಿಸಲಾಗಿದೆ. ಮುಂಬಯಿನ ಪ್ರಥಮ ಮ್ಯುನಿಸಿಪಲ್ ಕಮೀಷನರ್, ಆಗಿ ನೇಮಿಸಲ್ಪಟ್ಟ, ಆರ್ಥರ್ ಕ್ರಾಫರ್ಡ್, ಆಗಿನ, ಮುಂಬಯಿ ನಗರದ ನೈಮರ್ಲ್ಯೀಕರಣದ ಬಗ್ಗೆ ಅತ್ಯಂತ ಹೆಚ್ಚು ಕಾಳಜಿ ವಹಿಸಿ, ಕಾರ್ಯೋನ್ಮುಖರಾಗಿದ್ದರು. ಆದರೆ ದಿಟ್ಟತನದಿಂದ ನಗರದ ಅಭಿವೃದ್ಧಿಗೆ ತಾವೇ ಕೆಲವು ಸ್ಪಸ್ಟ ನಿರ್ಣಯಳನ್ನು ತೆಗೆದುಕೊಳ್ಳುತ್ತಿದ್ದ ಅವರ ಕಾರ್ಯವೈಖರಿ, ಈಸ್ಟ್ ಇಂಡಿಯ ಕಂಪೆನಿಗೆ ಸರಿಬೀಳಲಿಲ್ಲ. ಆವರ ಮೇಲೆ ಹಣವನ್ನು ದುರುಪಯೋಗಮಾಡಿದ್ದಾರೆ, ಎಂಬ ಅಪಾದನೆಯನ್ನು ಹೊರಿಸಿ, ಕೇಸ್ ದಾಖಲುಮಾಡಿದರು. ಸರ್ ಫಿರೋಜ್ ಶ ಮೆಹ್ತರವರು, ಆರ್ಥರ್ ಕ್ರಾಫರ್ಡ್ರವರ ಪರವಾಗಿ ಕೋರ್ಟ್ ನಲ್ಲಿ ವಾದಿಸಿ ಬಿಡಿಸಿದರು.
ಉಲ್ಲೇಖಗಳು
<References />
ವೀರ್-ಜ಼ಾರಾ (ಚಲನಚಿತ್ರ)
ಚಿತ್ರವು ೧೨ ನವೆಂಬರ್ ೨೦೦೪ರಂದು ದೀಪಾವಳಿ ಹಬ್ಬದ ವೇಳೆ ಬಿಡುಗಡೆಗೊಂಡಿತು. ವೀರ್-ಜ಼ಾರಾ ವಿಶ್ವಾದ್ಯಂತ 976.4 ದಶಲಕ್ಷಕ್ಕಿಂತ ಹೆಚ್ಚು ಗಳಿಸಿ ಭಾರತ ಮತ್ತು ವಿದೇಶ ಎರಡೂ ಕಡೆ ವರ್ಷದ ಅತಿ ಹೆಚ್ಚು ಹಣಗಳಿಸಿದ ಭಾರತೀಯ ಚಲನಚಿತ್ರವೆನಿಸಿಕೊಂಡಿತು. ಈ ಚಿತ್ರವು ವಿಮರ್ಶಕರಿಂದ ಬಹಳ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಚಿತ್ರದ ಕಥೆ, ಚಿತ್ರಕಥೆ, ಸಂಭಾಷಣೆಗಳು, ಸಂಗೀತ, ಅಭಿನಯಗಳು ಮತ್ತು ಭಾರತ-ಪಾಕಿಸ್ತಾನ ಸಂಬಂಧಗಳ ಸೂಕ್ಷ್ಮ ಚಿತ್ರಣವನ್ನು ಪ್ರಶಂಸಿಸಲಾಯಿತು. ಈ ಚಿತ್ರವು ಹಂಚಿಕೊಂಡ ಪಂಜಾಬಿ ಸಂಸ್ಕೃತಿ, ಜಾತ್ಯತೀತತೆ, ಸ್ತ್ರೀ ಸಮಾನತಾವಾದ, ಇತ್ಯಾದಿಗಳಿಗೆ ಸಂಬಂಧಿಸಿದ ವಿಷಯಗಳನ್ನು ಹೊಂದಿದೆ ಎಂದು ವಿಮರ್ಶಕರು ವರ್ಣಿಸಿದರು. ಈ ಚಿತ್ರವು ಅತ್ಯುತ್ತಮ ಚಲನಚಿತ್ರ, ಅತ್ಯುತ್ತಮ ಕಥೆ ಸೇರಿದಂತೆ ನಾಲ್ಕು ಫಿಲ್ಮ್‌ಫೇರ್ ಪ್ರಶಸ್ತಿಗಳನ್ನು ಗೆದ್ದಿತು. ೬ನೇ ಐಫ಼ಾ ಪ್ರಶಸ್ತಿ ಸಮಾರಂಭದಲ್ಲಿ, ಈ ಚಿತ್ರವು ಅತ್ಯುತ್ತಮ ಚಲನಚಿತ್ರ, ಅತ್ಯುತ್ತಮ ನಿರ್ದೇಶಕ, ಅತ್ಯುತ್ತಮ ಸಂಗೀತ ನಿರ್ದೇಶಕ, ಅತ್ಯುತ್ತಮ ನಟ ಮತ್ತು ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿ ಸೇರಿದಂತೆ ಏಳು ಪ್ರಶಸ್ತಿಗಳನ್ನು ಗೆದ್ದಿತು. ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಸಮಾರಂಭದಲ್ಲಿ ಹಿತಕರ ಮನೊರಂಜನೆ ಒದಗಿಸುವ ಅತ್ಯುತ್ತಮ ಜನಪ್ರಿಯ ಚಲನಚಿತ್ರ ಪ್ರಶಸ್ತಿಯನ್ನು ಕೂಡ ಗೆದ್ದಿತು.
ಬೆಳವಣಿಗೆ
ಸಿದ್ಧತೆ ಮಾಡಿಕೊಳ್ಳಲು, ಚೋಪ್ರಾ ಪಾಕಿಸ್ತಾನಿ ಮದುವೆಗಳ ವೀಡಿಯೊಗಳನ್ನು ವೀಕ್ಷಿಸಿದರು ಮತ್ತು ಚಿತ್ರದಲ್ಲಿ ಪಾಕಿಸ್ತಾನಿ ಸಂಸ್ಕೃತಿ, ಅಲ್ಲಿಯ ನ್ಯಾಯಾಲಯಗಳು ಮತ್ತು ಪ್ರಾಂತ ಭಾಷೆಗಳ ಚಿತ್ರಣಕ್ಕಾಗಿ ಪ್ರಾಧ್ಯಾಪಕಿ ನಸ್ರೀನ್ ರೆಹಮಾನ್‍ರ ಸಲಹೆ ಪಡೆದರು.
ವಿಶ್ಲೇಷಣೆ
ವೀರ್‌ನ ಭಾರತೀಯ ಪುರುಷತ್ವವನ್ನು ಜೈಲಿನಲ್ಲಿ ೨೨ ವರ್ಷಗಳನ್ನು ಕಳೆಯುವ ಅವನ ತ್ಯಾಗದ ಮೂಲಕ ತೋರಿಸಲಾಗುತ್ತದೆ ಎಂದು ದೈಯಾ ಪ್ರಮಾಣೀಕರಿಸುತ್ತಾರೆ. ವೀರ್‌ನ ಪಾತ್ರವು ಭಾಗಶಃ ಹೆಣ್ಣಾಗಿಸಲ್ಪಡುತ್ತದೆ ಎಂದು ನಂದಿನಿ ಭಟ್ಟಾಚಾರ್ಯ ಭಾವಿಸುತ್ತಾರೆ. ೨೨ ವರ್ಷಗಳ ನಂತರ ವೀರ್‌ನ ಸ್ವವ್ಯಕ್ತಿತ್ವವು ಸಾಯುತ್ತದೆ ಮತ್ತು ಜ಼ಾರಾನೊಂದಿಗೆ ಮತ್ತೆ ಒಂದಾದ ಮೇಲೂ, ಅವರು ಸಂತಾನೋತ್ಪತ್ತಿ ಮಾಡಲು ಬಹಳ ವೃದ್ಧರಾಗಿರುತ್ತಾರೆ. ವೀರ್-ಜ಼ಾರಾದಲ್ಲಿನ ಪಂಜಾಬಿ ಗ್ರಾಮವು ಭಾರತದ ಒಂದು ಮಾದರಿಯಾಗಿ ಕಾರ್ಯನಿರ್ವಹಿಸುತ್ತದೆ ಮತ್ತು ಭಾರತವನ್ನು ವರ್ಣಿಸುವ ಒಂದು ಹಾಡಿಗೆ ಪಾಕಿಸ್ತಾನದ ಹೋಲಿಕೆಗಳನ್ನು ಅನುಭವಿಸಿ ಜ಼ಾರಾಳ ಸಕಾರಾತ್ಮಕ ಪ್ರತಿಕ್ರಿಯೆಯು ಇಬ್ಬರು ಪ್ರೇಮಿಗಳ ನಡುವಿನ ಅಪೂರ್ಣವಾದ "ಆದರ್ಶ" ಸಂಬಂಧವನ್ನು ಪ್ರಕಟಪಡಿಸುತ್ತದೆ ಎಂದು ದೈಯಾ ಭಾವಿಸುತ್ತಾರೆ. ವೀರ್‌ನ ಕವನವು ಭಾರತ ಮತ್ತು ಪಾಕಿಸ್ತಾನ ದೇಶಗಳ ನಡುವಿನ ವ್ಯತ್ಯಾಸಗಳಿಗೆ ಸವಾಲೊಡ್ಡುತ್ತದೆ ಮತ್ತು ರಾಷ್ಟ್ರಗಳು ಹಾಗೂ ನಾಗರಿಕರ ನಡುವಿನ ಹೋಲಿಕೆಗಳನ್ನು ಸ್ಥಾಪಿಸುತ್ತದೆ ಎಂದು ದೈಯಾ ಭಾವಿಸುತ್ತಾರೆ. ಪಂಜಾಬಿಗಳ ಹಂಚಿಕೊಂಡ ಪರಂಪರೆಯು ಚಿತ್ರದ ವಿಷಯಗಳಲ್ಲಿ ಒಂದಾಗಿದೆ ಎಂದು ವಾರಿಯಾ ಕೂಡ ಸಮ್ಮತಿಸುತ್ತಾರೆ.
ಬಾಕ್ಸ್ ಆಫ಼ಿಸ್
ಇದರ ವಿದೇಶದ ಹಣಗಳಿಕೆಯ ಸಂಬಂಧವಾಗಿ ಈ ಚಲನಚಿತ್ರವು ಬ್ಲಾಕ್‍ಬಸ್ಟರ್ ಎಂದು ಪರಿಗಣಿತವಾಯಿತು. ವೀರ್-ಜ಼ಾರಾ ವಿಶ್ವಾದ್ಯಂತ ಒಟ್ಟು ₹976.4 ದಶಲಕ್ಷದಷ್ಟು ಹಣಗಳಿಸಿ ಆ ವರ್ಷದ ಅತಿ ಹೆಚ್ಚು ಹಣಗಳಿಸಿದ ಭಾರತೀಯ ಚಲನಚಿತ್ರವಾಯಿತು.